«Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ»
2020-07-16 21:00 - 22:15 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ» έρχονται στο «Φεστιβάλ Πέτρας» την Πέμπτη 16 Ιουλίου 2020 σε μια ΔΩΡΕΑΝ παράσταση για τους μικρούς τους φίλους.
Το «Διεθνές Φεστιβάλ Πέτρας» του Δήμου Πετρούπολης σε συνεργασία με την «παιδική σκηνή του Φώτη Σπύρου» προσφέρουν στους μικρούς δημότες της πόλης, τη δυνατότητα να παρακολουθήσουν ΔΩΡΕΑΝ την παιδική παράσταση «Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ» της Ξένιας Καλογεροπούλου.

Με την αγορά ενός εισιτηρίου γενικής εισόδου (αξίας 8 ευρώ) από τον ενήλικο συνοδό, δύο παιδιά θα έχουν την δυνατότητα να παρακολουθήσουν εντελώς ΔΩΡΕΑΝ την παράσταση
Κάθε ενήλικος συνοδός που έχει εκδώσει εισιτήριο αξίας οκτώ (8) ευρώ δικαιούται να συνοδεύει δωρεάν έως δύο παιδιά, ενώ για κάθε επιπλέον παιδί που θα συνοδεύει θα πρέπει να προμηθεύεται ακόμη ένα εισιτήριο αξίας τεσσάρων (4) ευρώ
Η προσφορά δεν ισχύει με το εισιτήριο προπώλησης αξίας έξι (6) ευρώ
Το εισιτήριο της προσφοράς (αξίας 8 ευρώ) για τον συνοδό, μπορείτε να το προμηθευτείτε από τα σημεία πώλησης του Δήμου, καθώς και την ημέρα της παράστασης Πέμπτη 16 Ιουλίου 2020 από το ταμείο του θεάτρου
Την προσφορά δικαιούνται όλοι οι δημότες Πετρούπολης

Λίγα λόγια για την υπόθεση:
Δυο ξένοι ναυαγούν πάνω σε μια στέγη… στη μέση του πουθενά! Καθώς η στάθμη του νερού γύρω τους όλο και ανεβαίνει αναγκάζονται να ξεπεράσουν τις διαφορές τους και μέσα από έντονες συγκρούσεις να συνεργαστούν. Ο ένας μιλάει ελληνικά κι ο άλλος μία ξένη, ακαταλαβίστικη διάλεκτο! Όμως, στον μαγικό χώρο του θεάτρου, όπου όλα είναι εφικτά, οι δυο ήρωες μας αποκαλύπτουν πόσο σημαντική είναι η συνεργασία η θέληση και η αλληλεγγύη, αφού καταφέρνουν, όχι μόνο να επικοινωνήσουν αλλά να γίνουν και… φίλοι!
Οι μικροί θεατές, μεταφέρονται σ’ έναν μαγικό κόσμο ξεγνοιασιάς, χαράς και περιπέτειας, ενώ τη συγκίνηση διαδέχονται τα ξεκαρδιστικά επεισόδια, η τρυφερότητα και η δράση.

Συντελεστές:
Μετάφραση-Διασκευή: Ξένια Καλογεροπούλου
Πρωταγωνιστούν: Φώτης Σπύρος, Νίκος Χρηστίδης
Σκηνοθετική Επιμέλεια-Κινησιολογία: Ηλίας Μπαγεώργος
Σκηνικά-Κοστούμια: Ανθή Πετρουλάκη
Θέατρο Πέτρας: Πέμπτη 16 Ιουλίου
Θεατρική Παράσταση: «Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ»
Ώρα έναρξης: 21:00, Διάρκεια: 75′

«Η ΠΟΡΝΗ ΑΠΟ ΠΑΝΩ»
2020-07-17 21:15 - 22:45 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο αριστουργηματικός θεατρικός μονόλογος του Αντώνη Τσιπιανίτη «Η πόρνη από πάνω» με την Κατερίνα Διδασκάλου κάνει πρεμιέρα στο «Φεστιβάλ Πέτρας» την Παρασκευή 17 Ιουλίου 2020.
Λίγα λόγια για την υπόθεση:
Η Ερατώ -η νοικοκυρά από κάτω- μιλάει για τον έρωτα, την απόρριψη, την προδοσία, τη βαναυσότητα σε βάρος των γυναικών, τους διεφθαρμένους δημόσιους λειτουργούς, την έλλειψη αυτοεκτίμησης. Με υπομονή και στωικότητα ζει στο περιθώριο, μέχρι την ημέρα που στο από πάνω διαμέρισμα μετακομίζει μια πόρνη. Και τότε…
Η Κατερίνα Διδασκάλου, αναπολώντας τη ζωή της Ερατούς, πλημμυρίζει κυριολεκτικά τη σκηνή παίζοντας ταυτόχρονα με απίστευτη ευκολία όλους τους χαρακτήρες που έπαιξαν ρόλο στη ζωή της ηρωίδας. Ένα μοναδικό ρεσιτάλ ηθοποιίας που μας ταξιδεύει για 90 λεπτά από το γέλιο στη συγκίνηση, παραμένοντας κάθε στιγμή στην πραγματικότητα για να οδηγήσει σε ένα τέλος έκπληξη.

Συντελεστές:
Κείμενο: Αντώνης Τσιπιανίτης
Σκηνοθεσία: Σταμάτης Πατρώνης
Ερμηνεύουν: Κατερίνα Διδασκάλου
Σκηνικά: Ματθαίος Δαμίγος
Κοστούμια: Δημήτρης Ανδριανός
Φωτισμοί: Ελένη Αναγνωστοπούλου
Καλλιτεχνική επιμέλεια: Μηνάς Μινατσής
Μουσική επιμέλεια: Μιχάλης Ρουμπής, Ιωάννης-Ιόλαος Μανιάτης
Βοηθός σκηνοθέτη: Μιχάλης Ρουμπής
Θέατρο Πέτρας: Παρασκευή 17 Ιουλίου
Θεατρική Παράσταση: «Η ΠΟΡΝΗ ΑΠΟ ΠΑΝΩ»
Ώρα έναρξης: 21:15, Διάρκεια: 90′
Τιμές εισιτηρίων: Γενική είσοδος 15 ευρώ, Προπώληση – άνεργοι – φοιτητικά: 12 ευρώ

«ΔΑΦΝΕΣ ΚΑΙ ΠΙΚΡΟΔΑΦΝΕΣ»
2020-07-19 21:30 - 23:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
H πολιτική κωμωδία διαχρονικής επικαιρότητας «Δάφνες και Πικροδάφνες» έρχεται στο «Φεστιβάλ Πέτρας» την Κυριακή 19 Ιουλίου 2020.
Ο Πέτρος Φιλιππίδης επιλέγει για το φετινό καλοκαίρι ένα γνώριμό του έργο, που είχε παρουσιάσει πριν από πέντε χρόνια με μεγάλη καλλιτεχνική και εμπορική επιτυχία. Πρόκειται για τις «Δάφνες και Πικροδάφνες» των Δημήτρη Κεχαΐδη και Ελένης Χαβιαρά, ένα από τα σπουδαιότερα κείμενα της νεοελληνικής δραματουργίας, μέσα από μια νέα οπτική, που παραμένει μεν πιστή στην αρχική σκηνοθετική του προσέγγιση, αλλά δίνει νέες προεκτάσεις καθώς απευθύνεται σε μια Ελλάδα όπου πλέον ο πολιτισμός προβάλλει ως προτεραιότητα.
Στην Αθήνα του 2020 και των νέων κοινωνικών και πολιτικών δεδομένων, το έργο παραμένει επίκαιρο, 41 χρόνια μετά το πρώτο του ανέβασμα στο Θέατρο Τέχνης –για το οποίο και γράφτηκε–, τον Οκτώβριο του 1979, σε σκηνοθεσία Κάρολου Κουν, με πρωταγωνιστές τους Βάσο Ανδρονίδη, Μίμη Κουγιουμτζή, Γιάννη Μόρτζο και Γιάννη Δεγαΐτη. Πρόκειται για ένα θεατρικό δείγμα γραφής που προσεγγίζει τη νέα πραγματικότητα με ευαισθησία, κριτικό πνεύμα αλλά και καμία διάθεση συμβιβασμού με τα κακώς κείμενα της εκάστοτε εξουσίας και όσων επιθυμούν να την περιβληθούν.
Λίγα λόγια για την υπόθεση:

Η υπόθεση εκτυλίσσεται στην Τρίπολη κατά τη διάρκεια προεκλογικής περιόδου. Ο Κώστας, ο Βασίλης, ο Τάσος και ο Αλέκος, οι τοπικοί υποστηρικτές υποψήφιων βουλευτών, μαζεύονται μια χειμωνιάτικη νύχτα και συζητούν για τις επερχόμενες εκλογές θέλοντας ο καθένας να αποδείξει την ικανότητα, τη δύναμη και την εξουσία που διαθέτει. Πιστεύοντας ότι είναι μεγάλα πολιτικά μυαλά και ισχυροί κομματάρχες, ονειρεύονται τη στιγμή που όλα και όλοι θα υποταχθούν στην εξουσία τους. Ο καθένας τους κρατά κρυμμένα μυστικά, που θα αποκαλύψει την κατάλληλη στιγμή για να πλήξει τη σιγουριά των υπολοίπων. Κεντρικό αλλά αόρατο πρόσωπο είναι μια γυναίκα, η Νόρα, η οποία φαίνεται ότι βρίσκεται πίσω από κάθε σημαντικό πολιτικό του νομού και ελέγχει το πολιτικό παιχνίδι.
Συντελεστές:
Σκηνοθεσία: Πέτρος Φιλιππίδης
Ερμηνεύουν: Πέτρος Φιλιππίδης, Τάσος Χαλκιάς, Κωνσταντίνος Ασπιώτης, Θανάσης Πατριαρχέας
Σκηνικά: Μανόλης Παντελιδάκης
Κοστούμια: Γιάννης Μετζικώφ
Φωτισμοί: Λευτέρης Παυλόπουλος
Μουσική επιμέλεια: Ιάκωβος Δρόσος
Βοηθός σκηνοθέτη: Ντένια Στασινοπούλου

Θέατρο Πέτρας: Κυριακή 19 Ιουλίου
Θεατρική Παράσταση: «ΔΑΦΝΕΣ ΚΑΙ ΠΙΚΡΟΔΑΦΝΕΣ»
Ώρα έναρξης: 21:30, Διάρκεια: 120′
Τιμές εισιτηρίων: Γενική είσοδος 20 ευρώ, Προπώληση – άνεργοι – φοιτητικά: 15 ευρώ.

«Περιμένοντας τον Γκοντό»
2020-07-22 21:15 - 22:55 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το αριστουργηματικό έργο του Σάμιουελ Μπέκετ «Περιμένοντας τον Γκοντό», έρχεται στο «Φεστιβάλ Πέτρας» την Τετάρτη 22 Ιουλίου 2020.
Το «Περιμένοντας τον Γκοντό» έργο του σημαντικότερου, ίσως, θεατρικού συγγραφέα του καιρού μας Σάμιουελ Μπέκετ, παραμένει συγκλονιστικά επίκαιρο, μέσα στην αφοπλιστική του αλήθεια σχετικά με τη διαχρονική προσπάθεια του ανθρώπου να λύσει το αίνιγμα της ίδιας του της ύπαρξης. Ο Σάμιουελ Μπέκετ με αυτό το έργο διαπραγματεύεται την ανθρώπινη ύπαρξη με κατανόηση και χιούμορ γράφοντας μια κωμωδία που παρωδεί την τραγωδία του ανθρώπινου είδους από την εμφάνισή του σ΄αυτό τον κόσμο μέχρι και σήμερα.

Λίγα λόγια για την υπόθεση:

Στο έργο ο Βλαδίμηρος και ο Εστραγκόν δύο επιζήσαντες μοναχικοί χαρακτήρες , συναντιούνται στο ίδιο σημείο για άλλη μια φορά. Μετέωροι σε ένα έρημο τοπίο, μιλούν, αστειεύονται, παίζουν, σιωπούν και περιμένουν. Ο Γκοντό υποσχέθηκε πως θα ’ρθει.
Είναι ψευδαίσθηση; Θα κρατήσει την υπόσχεση του και θα δώσει τη λύση; Υπάρχει και δοκιμάζει την πίστη τους; Ή μήπως αδιαφορεί για αυτούς και τους έχει ξεχάσει;
Αν και είναι φανερή η ματαιότητα αυτής της αναμονής οι μοναχικοί αυτοί άνθρωποι κάνουν τα πάντα για να περάσουν όσο πιο ευχάριστα μπορούν τον χρόνο που τους απομένει ελπίζοντας ότι ο Γκοντό θα έρθει και θα απαντήσει σε όλα τα υπαρξιακά ερωτήματα που τους απασχολούν.
Το «Περιμένοντας τον Γκοντό» παραμένει πάντα τολμηρό και σύγχρονο.
Δείτε το Trailer της θεατρικής παράστασης ΕΔΩ.

Συντελεστές:
Σκηνοθεσία: Γιάννης Κακλέας
Ερμηνεύουν: Σπύρος Παπαδόπουλος, Θανάσης Παπαγεωργίου, Αρης Σερβετάλης, Ορφέας Αυγουστίδης, Αρης Κακλέας, Αγγελική Τρομπούκη
Σκηνικά: Σάκης Μπιρμπίλης-Γιάννης Κακλέας
Κοστούμια: Ηλένια Δουλαδίρη
Φωτισμοί: Σάκης Μπιρμπίλης
Επιμέλεια κίνησης: Άρης Σερβετάλης – Αγγελική Τρομπούκη
Βοηθός σκηνοθέτη: Άρης Κακλέας
Φωτογραφίες: Κωστής Γκιόκας
Θέατρο Πέτρας: Τετάρτη 22 Ιουλίου
Θεατρική Παράσταση: «Περιμένοντας τον Γκοντό»
Ώρα έναρξης: 21:15, Διάρκεια: 100′
Τιμές εισιτηρίων: Γενική Είσοδος 17 ευρώ

«Ένα μωρό για τρεις»
2020-07-27 21:00 - 22:40 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Θέμις Μαρσέλλου επιστρέφει δυναμικά αυτό το καλοκαίρι με τη σπαρταριστή, οικογενειακή κωμωδία της Coline Serreau «Ένα μωρό για τρεις» και έρχεται να δροσίσει τα καλοκαιρινά μας βράδια, προσφέροντας μοναδικές στιγμές γέλιου διασκέδασης, αλλά και συγκίνησης.
Το έργο παρουσιάζεται για πρώτη φορά στην Ελλάδα στη θεατρική του εκδοχή, σε απόδοση και σκηνοθεσία της Θέμιδας Μαρσέλλου. Μια δροσερή κωμωδία που αναγκάζει τρεις εργένηδες να αντιμετωπίσουν άγριους γκάνγκστερ και καχύποπτους αστυνομικούς, ενώ βιώνουν απροσδόκητα τη συγκλονιστική και σαρωτική ευθύνη της πατρότητας και παράλληλα ξυπνούν μέσα τους πρωτόγνωρα συναισθήματα.

Λίγα λόγια για την υπόθεση:
Τρεις συγκάτοικοι και ορκισμένοι εργένηδες, ζουν την πολυτάραχη ζωή τους σε ένα διαμέρισμα του Παρισιού. Το μόνο που τους απασχολεί είναι τα πάρτι και οι γυναίκες.
Η ιστορία ξεκινάει σε ένα πάρτι, όταν ένας φίλος του Τζακ του ζητά μια χάρη. Να παραλάβει εκ μέρους του ένα πολύ σημαντικό πακέτο, όσο ο ίδιος θα λείπει σε ταξίδι. Ο Τζακ φυσικά δέχεται και μιας και ο ίδιος θα λείπει για τρεις εβδομάδες στην Ιαπωνία, ενημερώνει με τη σειρά του, τους συγκατοίκους του, τον Πήτερ και τον Μάικλ, να το παραλάβουν.
Η επόμενη μέρα τους επιφυλάσσει μια μεγάλη έκπληξη, μόλις βρίσκουν στην πόρτα του σπιτιού τους, ένα μωρό κι ένα σημείωμα… Νομίζοντας ότι πρόκειται για το «πακέτο» που περίμεναν το παίρνουν και η ανέμελη και εργένικη ζωή τους αλλάζει για πάντα!
Συντελεστές:
Σκηνοθεσία – Απόδοση: Θέμις Μαρσέλλου
Ερμηνεύουν: Παύλος Χαϊκάλης, Κώστας Αποστολάκης, Γιάννης Δρακόπουλος, Φωτεινή Αθερίδου, Κώστας Φαλελάκης, Έφη Σταυροπούλου, Μαρία Βασιλάτου, Θέμις Μαρσέλλου
Σκηνικά – Κοστούμια: Κωνσταντίνος Ζαμάνης
Φωτισμοί: Μελίνα Μάσχα
Μουσική επιμέλεια: Θέμις Μαρσέλλου – Μαρία Βασιλάτου
Βοηθός σκηνοθέτη: Μαρία Βασιλάτου

Θέατρο Πέτρας: Δευτέρα 27 Ιουλίου
Θεατρική Παράσταση: «Ένα μωρό για τρεις»
Ώρα έναρξης: 21:00, Διάρκεια: 100′
Τιμές εισιτηρίων: Γενική είσοδος 20 ευρώ, Προπώληση 17 ευρώ, Άνεργοι – φοιτητικά 15 ευρώ

«Το όνειρο ενός γελοίου» του Φιοντόρ Ντοστογιέφσκι
2020-11-22 20:00 - 22:00 (Europe/Helsinki)
Παρακολουθείστε διαδικτυακά την Θεατρική Παράσταση «Το όνειρο ενός γελοίου» του Φιοντόρ Ντοστογιέφσκι

Ο ΑΣΔΑ και η Κοινωνική Σύμπραξη του Δυτικού Τομέα Αθηνών στο πλαίσιο των Συνοδευτικών Μέτρων του Ε.Π. “Επισιτιστικής και Βασικής Υλικής Συνδρομής ΤΕΒΑ/FEAD”, υλοποιούν διαδικτυακές συνοδευτικές πολιτιστικές δραστηριότητες στις οποίες μπορείτε να συμμετάσχετε.

Σήμερα, Κυριακή 22 Νοεμβρίου 2020 και ώρα 20:00, μπορείτε να παρακολουθήσετε θεατρική παράσταση ενηλίκων με έναν περίεργο, δημιουργικό αλλά και διαφορετικό τρόπο από ότι είχαμε μάθει ως τώρα!

Ένα από τα μεγαλύτερα αριστουργήματα του Φιοντόρ Ντοστογιέφσκι, μας αποκαλύπτει την αλήθεια για το χτες και το αύριο του ανθρώπου. Υπάρχει όμως μια δύναμη του, που μπορεί να αλλάξει τα πάντα και να κάνει αυτόν τον κόσμο έναν επίγειο παράδεισο.

Κυριακή 22 Νοεμβρίου 2020, Ώρα: 20:00

«Το όνειρο ενός γελοίου» του Φιοντόρ Ντοστογιέφσκι, (θεατρική αφήγηση με τον ηθοποιό Θωμά Κινδύνη)
Σκηνοθεσία: Άννα Σεβαστή Τζίμα

Για να παρακολουθήσετε πατήστε στο παρακάτω link:
https://us02web.zoom.us/j/87035744621…
Meeting ID: 870 3574 4621
Passcode: [REDACTED]

«Ιστορία χωρίς Όνομα»
2021-06-11 21:30 - 23:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το θέατρο επιστρέφει στη ζωή μας και στο «Φεστιβάλ Πέτρας» την Παρασκευή 11 & το Σάββατο 12 Ιουνίου 2021.

Η «Ιστορία χωρίς όνομα», ο θυελλώδης έρωτας της Πηνελόπης Δέλτα και του Ίωνα Δραγούμη, επιστρέφει στη θεατρική σκηνή. Με την ιδιαίτερη σκηνοθετική ματιά του Κώστα Γάκη, το βραβευμένο με τρία βραβεία κοινού βιβλίο του Στέφανου Δάνδολου «Ιστορία χωρίς όνομα», εξελίχθηκε σε μία παράσταση φαινόμενο μέσα από τη θεατρική διασκευή της Ανθής Φουντά και του Κώστα Γάκη. Λατρεύτηκε από το κοινό, απέσπασε διθυραμβικές κριτικές και διακρίθηκε, μεταξύ άλλων, ως «Η παράσταση της χρονιάς», από τα θεατρικά βραβεία Θεσσαλονίκης.

Λίγα λόγια για την υπόθεση:
Ίων Δραγούμης και Πηνελόπη Δέλτα. Μια ψυχή χωρισμένη σε δύο σώματα. Ένας θαμμένος πόνος που δεν εκτονώθηκε ποτέ. Δύο λυγμοί που συνορεύουν. Ο έρωτας και η πατρίδα. Μια ιστορία ηδονής και οδύνης. Ο εμβληματικός διπλωμάτης και η σπουδαία συγγραφέας σε μια νοερή ζωή επιθυμίας, ονείρων, υψηλών ιδανικών, υψηλών δεσμεύσεων, υψηλών οραμάτων.

Συντελεστές:
Συγγραφέας: Στέφανος Δάνδολος
Θεατρική Διασκευή: Ανθή Φουντά – Κώστας Γάκης
Σκηνοθεσία – Μουσική: Κώστας Γάκης
Ερμηνεύουν: Τάσος Νούσιας, Μπέτυ Λιβανού, Μαρία Παπαφωτίου, Νίκος Ορφανός, Αργύρης Γκαγκάνης, Στέλιος Γιαννακός, Ανθή Φουντά, Κώστας Λώλος
Μοντάζ – Τηλεσκηνοθεσία: Γιώργος Γεωργόπουλος
Σκηνικά – Κοστούμια: Κωνσταντίνος Ζαμάνης
Φωτισμοί: Λευτέρης Παυλόπουλος
Σχεδιασμός Ήχου: Μιχάλης Κωτσόγιαννης
Ηair and makeup artist: Άννα Μαρία Προκοπίδου
Βοηθός σκηνοθέτη: Νατάσα – Φαίη Κοσμίδου
Φωτογράφιση: Σταύρος Χαμπάκης

Θέατρο Πέτρας: Παρασκευή 11 & Σάββατο 12 Ιουνίου
Θεατρική Παράσταση: «Ιστορία χωρίς Όνομα»
Ώρα έναρξης: 21:30
Προπώληση εισιτηρίων: ARTINFO.GR & VIVA.GR
Πληροφορίες-Κρατήσεις: 210 9213310

«Η πόρνη από πάνω»
2021-06-18 21:15 - 22:45 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο αριστουργηματικός θεατρικός μονόλογος του Αντώνη Τσιπιανίτη «Η πόρνη από πάνω» με την Κατερίνα Διδασκάλου έρχεται για ακόμη μια φορά στο «Φεστιβάλ Πέτρας» την Παρασκευή 18 Ιουνίου 2021.
Λίγα λόγια για την υπόθεση:
Η Ερατώ -η νοικοκυρά από κάτω- μιλάει για τον έρωτα, την απόρριψη, την προδοσία, τη βαναυσότητα σε βάρος των γυναικών, τους διεφθαρμένους δημόσιους λειτουργούς, την έλλειψη αυτοεκτίμησης. Με υπομονή και στωικότητα ζει στο περιθώριο, μέχρι την ημέρα που στο από πάνω διαμέρισμα μετακομίζει μια πόρνη. Και τότε…
Η Κατερίνα Διδασκάλου, αναπολώντας τη ζωή της Ερατούς, πλημμυρίζει κυριολεκτικά τη σκηνή παίζοντας ταυτόχρονα με απίστευτη ευκολία όλους τους χαρακτήρες που έπαιξαν ρόλο στη ζωή της ηρωίδας. Ένα μοναδικό ρεσιτάλ ηθοποιίας που μας ταξιδεύει για 90 λεπτά από το γέλιο στη συγκίνηση, παραμένοντας κάθε στιγμή στην πραγματικότητα για να οδηγήσει σε ένα τέλος έκπληξη.
«Η πόρνη από πάνω» είναι μία παράσταση που ετοιμάζεται να συμπληρώσει δέκα ολόκληρα χρόνια συνεχούς θεατρικής παρουσίας και να ολοκληρώσει τον κύκλο της με μια τελευταία καλοκαιρινή περιοδεία. Για όσους δεν κατάφεραν να την δουν και για όσους θελήσουν να ξαναζήσουν την εμπειρία.
Συντελεστές:
Κείμενο: Αντώνης Τσιπιανίτης
Σκηνοθεσία: Σταμάτης Πατρώνης
Ερμηνεύουν: Κατερίνα Διδασκάλου
Κοστούμια: Δημήτρης Ανδριανός
Φωτισμοί: Ελένη Αναγνωστοπούλου
Καλλιτεχνική επιμέλεια: Μηνάς Μινατσής
Μουσική επιμέλεια: Μιχάλης Ρουμπής, Ιωάννης-Ιόλαος Μανιάτης
Βοηθός σκηνοθέτη: Μιχάλης Ρουμπής
Θέατρο Πέτρας: Παρασκευή 18 Ιουνίου
Θεατρική Παράσταση: «Η πόρνη από πάνω»
Ώρα έναρξης: 21:15, Διάρκεια: 90′

«Το Ασχημόπαπο»
2021-06-22 21:00 - 23:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το μαγικό παραμύθι του Χανς Κρίστιαν Άντερσεν «Το Ασχημόπαπο», έρχεται στο «Φεστιβάλ Πέτρας» την Τρίτη 22 Ιουνίου.
Μια παράσταση για τη διαφορετικότητα, την αυτογνωσία, τη δύναμη να ξεπερνάς τις δυσκολίες, να προχωράς και να ξαναβρίσκεις την κρυμμένη δύναμη του εαυτού σου.
Βασισμένη στις αρχές του θεατρικού παιχνιδιού, ηθοποιοί, κούκλες – μεγάλες μαρότες, μάσκες, παντομίμα, τραγούδια, παιχνίδι, ήχοι, χρώματα και χοροί της Αφρικής, συνθέτουν μια παράσταση που με τη συμμετοχή του κοινού, το ασχημόπαπο μεταμορφώνεται σε πανέμορφο κύκνο.
Λίγα λόγια για την υπόθεση:
Σε μια λίμνη στην Αφρική μεγαλώνει ένα παπί – διαφορετικό από τα άλλα, ένα παπί, που όλοι το έδιωχναν ως άσχημο. Πάπιες, βάτραχοι, κροκόδειλοι, κουκουβάγιες, ένας γάτος Ιταλός, μια κότα Γαλλίδα, μια Φράου, αγριόχηνες και πολλά ακόμα ζώα της λίμνης, είναι το περιβάλλον της ιστορίας.
Συντελεστές:
Σκηνοθεσία – Θεατρική Διασκευή: Ξανθή Ταβουλαρέα
Ερμηνεύουν: (με αλφαβητική σειρά) Ειρήνη Ευαγγελάτου, Νεκτάριος Παπαλεξίου, Κώστας Πλώτας, Ξανθή Ταβουλαρέα
Σκηνικά – Κοστούμια: Ρέον Θέατρο
Επιμέλεια κίνησης: Johnny O
Μουσική: Παντελής Πέτρου
Κατασκευές: Βαρβάρα Πεντζερίδου, Νάγια Ζαχαράτου, Νίκος Καπλερής, Μυρτώ Τερζοπούλου
Θέατρο Πέτρας: Τρίτη 22 Ιουνίου
Θεατρική Παράσταση: «Το Ασχημόπαπο»
Ώρα έναρξης: 21:00
Προπώληση εισιτηρίων: https://www.viva.gr/…/the…/periodeia/to-asximopapo-2021/

«ΦΑΙΔΡΑ»
2021-06-26 09:30 - 23:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο μύθος της φλεγόμενης «Φαίδρας» κάνει πρεμιέρα το Σάββατο 26 Ιουνίου 2021 στο «Φεστιβάλ Πέτρας».
Πρόκειται για μια ιδιαίτερη σκηνική́ σύνθεση από́ τα κορυφαία κείμενα της αρχαίας ελληνικής και λατινικής γραμματείας «Ιππόλυτος» του Ευριπίδη και «ΦΑΙΔΡΑ» των Ρακίνα και Σενέκα.

Υπόθεση του μύθου:
Η Φαίδρα, σύζυγος του Θησέα, κάτω από την επήρεια της Αφροδίτης σαγηνεύεται και εξομολογείται τον έρωτα της στον θετό της γιο Ιππόλυτο που είναι η ένωση του Θησέα με την αμαζόνα Ιππολύτη.
Ο Ιππόλυτος αφιερωμένος στη θεά Άρτεμη αρνείται τον έρωτα της Φαίδρας κι εκείνη αυτοκτονεί αφήνοντας ένα γράμμα που διαβάλει τον Ιππόλυτο στο Θησέα ότι επιχείρησε να την αποπλανήσει.
Ο Θησέας πείθεται από αυτή την μαρτυρία καταριέται τον Ιππόλυτο, ο οποίος έχοντας δεσμευτεί με όρκο σιωπής δεν αποκαλύπτει την αλήθεια. Η κατάρα του Θησέα επαληθεύεται κι ένας ταύρος αναδυόμενος από τη θάλασσα συμπαρασύρει τον Ιππόλυτο που πεθαίνει.
Τέλος ο από μηχανής θεός αποκαλύπτει στο Θησέα την αλήθεια κι εκείνος έχοντας καταβληθεί κάτω από το βάρος των δυο θανάτων ζητά την ταφή των νεκρών.
Συντελεστές:
Μετάφραση : Στρατής Πασχάλης
Σκηνοθεσία: Μάνος Καρατζογιάννης
Ερμηνεύουν: Μίνα Αδαμάκη, Σαβίνα Γιαννάτου, Ραφίκα Σαουίς, Σπύρος Περδίου, Δημήτρης Τσίκλης
Μουσική: Δημήτρης Μαραμής
Κίνηση: Φρόσω Κορρού
Φωτισμοί: Άννα Σμπώκου
Σκηνικά: Όλγα Μπρούμα
Ενδύματα: Parthenis
Βοηθός Σκηνοθέτη: Θώμη Πλιάτσικα
Διεύθυνση Παραγωγής: Λευτέρης Κώτσης
Υπεύθυνος Επικοινωνίας: Βασίλης Λιάτσος
Θέατρο Πέτρας: Σάββατο 26 Ιουνίου
Θεατρική Παράσταση: «Φαίδρα»
Ώρα έναρξης: 21:30
Προπώληση εισιτηρίων: https://www.viva.gr
Γενική είσοδος: 18 €
Ειδική τιμή εισιτηρίου για ανέργους, φοιτητές, ΑΜΕΑ: 15 €
Παρακολουθήστε το τρέιλερ της παράστασης:

Λεπτομέρειες

Ημερομηνία:
26 Ιουνίου
Ώρα:

9:30 μμ – 11:00 μμ

Κατηγορία Εκδήλωση:
Θέατρο

Χώρος Διεξαγωγής

Θέατρο Πέτρας

Βορείου Ηπείρου 1
Πετρούπολη, 13231 Ελλάδα+ Χάρτης Google

Τηλέφωνο:
210-5012402

«ΤΟ ΛΕΥΚΟ ΤΡΙΑΝΤΑΦΥΛΛΟ»
2021-06-29 21:00 - 22:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«ΤΟ ΛΕΥΚΟ ΤΡΙΑΝΤΑΦΥΛΛΟ»
Το μιούζικαλ «ΤΟ ΛΕΥΚΟ ΤΡΙΑΝΤΑΦΥΛΛΟ» είναι ένα μεταφυσικό παραμύθι που εκτυλίσσεται στο Ρούρικ, ένα ρωσικό χωριό στα μέσα του 19ου αιώνα. Πρόκειται για ένα βαθιά φιλοσοφικό έργο, με έντονες κοινωνικές προεκτάσεις που φτάνουν μέχρι το σήμερα…
Λίγα λόγια για την υπόθεση:
«Ωραία δε θα ήταν να είμαστε πάντα μαζί;»
Αν κοιτάξεις μέσα στα σκοτεινά νερά της λίμνης , ίσως δεις την απάντηση… Ίσως όμως απλά να δεις το πρόσωπό σου…Ίσως , πάλι, να δεις το φως του φεγγαριού… Ίσως τελικά να δεις αυτό που θα έβλεπες αν κοίταζες βαθιά μέσα σου…
Τα ερωτήματα που θέτει το έργο είναι πολλά και προσεγγίζει με απέραντο σεβασμό την αιωνιότητα της ανθρώπινης ψυχής. Ισορροπεί στα όρια του κτιστού με τον άκτιστο κόσμου, χωρίς όμως να χάνει ούτε στιγμή την επαφή του με τη γήινη πραγματικότητα.
Η Ίρμα, ένα 16χρονο κορίτσι, πηγαίνει να περάσει στο χωριό τις καλοκαιρινές διακοπές της μαζί με τη Ραΐσα, την αγαπημένη της ξαδέρφη. Εκεί θα δοκιμαστούν οι γνώσεις και τα πιστεύω της και θα έρθει αντιμέτωπη με τοπικούς θρύλους, σκοτεινά μυστικά και μια αλήθεια που μόνο η καρδιά μπορεί να κατανοήσει…
Παίζουν, τραγουδούν και χορεύουν επί σκηνής τα μέλη των Δυτικών Πινελιών, παιδιά 9-17 ετών, που φιλοδοξούν να γίνουν η πρώτη εφηβική ομάδα μιούζικαλ στην Ελλάδα.
Συντελεστές:
Σκηνοθεσία: Αντώνης Χανιώτης – Ραλλού Κρινή
Βοηθοί σκηνοθέτη: Δανάη Μπακατσή – Αφροδίτη Ζαρμπίνη – Άρτεμις Τόλια
Χορογραφίες: Ραλλού Κρινή
Κινησιολογία: Ραλλού Κρινή
Σκηνογράφοι: Δήμητρα Μαρίνη – Γιώργος Χατζησπύρου
Κοστούμια: Αναστασία Αντωνάκη
Σκιαγράφηση χαρακτήρων: Λάμπρος Κομζιάς
Μουσικός παραγωγός – Ηχοληψία: Βασίλης Αβραντίνης
Θέατρο Πέτρας: Τρίτη 29 Ιουνίου
Θεατρική Παράσταση: «Το Λευκό Τριαντάφυλλο»
Ώρα έναρξης: 21:00
Γενική είσοδος: 10 €

«Κάποτε στο Βόσπορο»
2021-07-01 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Κάποτε στο Βόσπορο»
Η μουσικοθεατρική παράσταση «Κάποτε στο Βόσπορο» έρχεται στο «Φεστιβάλ Πέτρας» την Πέμπτη 1 Ιουλίου 2021 στις 21:30. Μια παράσταση που σκιαγραφεί το μύθο και τη νοσταλγία της Πόλης της καρδιάς μας.
Ένα εξαιρετικό επιτελείο συντελεστών κι ένας δυνατός θίασος πρωταγωνιστών θα ζωντανέψουν την ιστορία των Ρωμιών της Κωνσταντινούπολης στα μισά του περασμένου αιώνα, ανακαλώντας μνήμες με σημείο αναφοράς τις μουσικές και τα τραγούδια μιας ολόκληρης εποχής.

Εξήντα πέντε χρόνια μετά τον σκληρό Σεπτέμβριο του 1955, όταν το ελληνικό στοιχείο της Κωνσταντινούπολης βρέθηκε στο στόχαστρο των επίσημων τουρκικών αρχών, με συνέπεια την εξόντωσή του, το «Κάποτε στο Βόσπορο» ανατρέχει στην ιστορία των Ρωμιών της Κωνσταντινούπολης και του τραγικού διωγμού τους.
Τη σκηνοθεσία και τη χορογραφία υπογράφει η Σοφία Σπυράτου, η οποία ετοιμάζει μια μουσικοθεατρική παράσταση, όπου τα περίφημα γλέντια της Πόλης, εναλλάσσονται με την ποίηση και το δράμα του τόπου και του χρόνου.
Λίγα λόγια για την πλοκή
Οι ήρωες του έργου έρχονται αντιμέτωποι με το παρελθόν και το παρόν τους, κάτω από τις απειλές του τουρκικού κράτους, που θα οδηγήσουν τελικά στα τραγικά γεγονότα της 1955 και τον αφανισμό των Ελλήνων της Πόλης.
Οικογενειακά δράματα και πολιτικά παιχνίδια, μυστικά και ψέματα, αντιπαλότητες και χωρισμοί, έρωτες και φιλοδοξίες, γέλια και δάκρυα, στο φόντο μιας από τις τραγικότερες σελίδες της νεότερης ελληνικής ιστορίας που, σήμερα περισσότερο παρά ποτέ, οφείλουμε να γνωρίζουμε και να θυμόμαστε.
Συντελεστές
Παίζουν (με σειρά εμφάνισης)
Αντώνης Καφετζόπουλος, Ιεροκλής Μιχαηλίδης, Θεοφανία Παπαθωμά, Ρένος Ρώτας, Δημήτρης Πιατάς, Ευαγγελία Μουμούρη, Ελένη Καρακάση, Παρθένα Χοροζίδου, Νεφέλη Κουλούρη, Ντίνος Σπυρόπουλος, Χλόη Μάντζαρη
Τραγουδάει ο Γιάννης Διονυσίου
Χορεύουν: Αντιγόνη Χρόνη, Νάνσυ Κατσαρού, Αλέξανδρος Κεϊβανάη, Γιούργκεν Κυριάκης
Θέατρο Πέτρας: Πέμπτη 1 Ιουλίου
Μουσικοθεατρική παράσταση: «Κάποτε στο Βόσπορο»
Ώρα έναρξης: 21:30
Γενική είσοδος: 15€

«Το Νυφικό Κρεβάτι»
2021-07-05 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η αριστουργηματική κωμωδία «Το Νυφικό Κρεβάτι» του Ολλανδού συγγραφέα Γιαν Ντε Χάρτογκ που έχει γοητεύσει τις θεατρικές πρωτεύουσες Ευρώπης & Αμερικής σε εκατοντάδες ανεβάσματα από το 1951 που έκανε πρεμιέρα έως και σήμερα, έρχεται στο «Φεστιβάλ Πέτρας» τη Δευτέρα 5 Ιουλίου 2021.
Λίγα λόγια για την υπόθεση:
Η Αγνή και ο Μάικ, οι ήρωες του έργου συναντιούνται, ερωτεύονται,
παντρεύονται, αγαπιούνται, μεγαλώνουν ουσιαστικά μαζί, όπως μεγαλώνουν και τα παιδιά τους, περνάνε όλες τις δυσκολίες που προκύπτουν από την απιστία του ενός προς τον άλλον, ζούνε και προσπαθούν μαζί να αντιμετωπίσουν την εφηβεία των παιδιών τους, το φευγιό των παιδιών από το σπίτι, τους ομηρικούς καβγάδες τους που καταλήγουν πάντα σε γλυκούς συμβιβασμούς, την αμφισβήτηση του ενός προς τον άλλον, μέχρι και το τέλος που αποφασίζουν να απομονωθούν σε ένα μικρό σπίτι στην εξοχή δίπλα στη θάλασσα.

Το έργο είναι μια τρυφερή κωμωδία που παρουσιάζει έναν άντρα και μια γυναίκα από την γνωριμία τους και την πρώτη νύχτα του γάμου τους μέχρι και το τέλος της ζωής τους, με κέντρο πάντα το συζυγικό κρεβάτι.
Συντελεστές:
Συγγραφέας: Γιαν Ντε Χάρτογκ
Διασκευή – Απόδοση: Αλέξανδρος Ρήγας – Δημήτρης Αποστόλου
Σκηνοθεσία: Αλέξανδρος Ρήγας
Ερμηνεύουν: Πηνελόπη Αναστασοπούλου – Ορέστης Τζιόβας
Πιάνο : Αντώνης Παλαμάρης
Βοηθός σκηνοθέτη: Δημήτρης Αγοράς
Ενδυματολόγος: Ελένη Μπλέτσα
Φωτισμοί – Επιμέλεια ήχου: KARIOTIS BROS.CO
Φωτογράφιση: Zak Viemon
Make up artist: Αφροδίτη Μησιακούλη
Κομμώσεις: Κωνσταντίνος Κρητικός
Θέατρο Πέτρας: Δευτέρα 5 Ιουλίου
Θεατρική Παράσταση: «Το Νυφικό Κρεβάτι»
Ώρα έναρξης: 21:30, Διάρκεια: 100’
Προπώληση εισιτηρίων: https://www.viva.gr/tic…/theater/periodeia/to-nyfiko-krevati
Γενική είσοδος: 15€
Ειδική τιμή εισιτηρίου για ανέργους, συνταξιούχους, φοιτητές: 12€
Group άνω των 20 ατόμων: 10€
Τιμή εισιτηρίου προπώλησης: 12€

«Ο Κλέαρχος, η Μαρίνα και ο κοντός»
2021-07-06 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ο Κλέαρχος, η Μαρίνα και ο κοντός», ή θεατρική κωμωδία της χρονιάς, ανοίγει πανιά για την καλοκαιρινή της περιοδεία στις γειτονιές της Ελλάδας και ρίχνει άγκυρα, την Τρίτη 6 Ιουλίου στο «Φεστιβάλ Πέτρας» για μία μοναδική παράσταση στο κλίμα του καλοκαιριού!

Μια ξεκαρδιστική κωμωδία που θα σας μείνει αξέχαστη, όπως και η θρυλική κινηματογραφική ταινία σε σκηνοθεσία Νίκου Τσιφόρου και σενάριο του ιδίου και του Πολύβιου Βασιλειάδη. Το 1961 που παρουσιάστηκε η ταινία (από το ομώνυμο θεατρικό έργο) τους πρωταγωνιστικούς ρόλους είχαν ενσαρκώσει τα ιερά τέρατα του ελληνικού σελιλόιντ Βασίλης Αυλωνίτης, Γεωργία Βασιλειάδου και Νίκος Ρίζος.

Λίγα λόγια για το έργο:
Ο Κλέαρχος Ζουγκαλάς (Χάρης Ρώμας) ευκατάστατος μεσήλικας ιδιοκτήτης ιχθυοπωλείου απατά συχνά την κακότροπη γυναίκα του Μαρίνα (Ευτυχία Φαναριώτη), τις υποψίες της οποίας φροντίζει να κατευνάζει ενοχοποιώντας τον ταλαίπωρο γαμπρό του Μάχο (Γιώργος Γαλίτης), τον οποίο η Μαρίνα αντιπαθεί με πάθος, υποβιβάζει και περιφρονεί. Όταν η ζωηρή και γοητευτική ζωντοχήρα γειτόνισσα η Λόλα (Τάνια Τρύπη) παροτρύνει τον Κλέαρχο να της κάνει παρέα στις διακοπές της στο Λουτράκι, εκείνος προσπαθεί να βρει έναν τρόπο να τη συνοδεύσει, χωρίς όμως να τον υποψιαστεί για κανένα λόγο η καχύποπτη σύζυγός του Μαρίνα. Έτσι, όταν συνειδητοποιεί πως ο γαμπρός του αντιμετωπίζει κάποιο ορθοπεδικό πρόβλημα, τον πείθει να συμβουλευτεί γιατρό, ο οποίος θα του συστήσει ιαματικά μπάνια στο Λουτράκι. Κατόπιν, πείθει τη γυναίκα του πως ο Μάχος θα πάει στα Λουτράκι με πρόφαση τα ιαματικά μπάνια, αλλά στην πραγματικότητα θα πάει διακοπές με κάποια ερωμένη του και προτείνει να πάει και ο ίδιος εκεί για να παρακολουθεί δήθεν τον ατακτούλη γαμπρό τους.

Στο Λουτράκι ωστόσο, ο Μάχος κάνει όντως παρέα με μια γυναίκα που γνώρισε εκεί όμως, αλλά παράλληλα συναντά τυχαία τον Κλέαρχο με την ωραία γειτόνισσα και αφού ξεσκεπάζονται μεταξύ τους, αποφασίζουν να διασκεδάσουν με την Λόλα και την φιλενάδα του Μάχου, Ελληνίδα του εξωτερικού, Ντέμπυ (Μαρία Κοκολάκη).

Στο μεταξύ, μετά από αλλεπάλληλα μπερδέματα, στο Λουτράκι καταφθάνουν και η Μαρίνα με τη σύζυγο του Μάχου Πουλχερία (Εύη Κολιούλη) αλλά και ο μελλοντικός σύζυγος της γειτόνισσας Λόλας ο Ντίμης (Βαγγέλης Δουκουτσέλης). Ανάμεσα τους ο απερίγραπτος σερβιτόρος Λάζαρος (Αντώνης Καλομοιράκης) που περιπλέκει ακόμα περισσότερο τις μεταξύ τους καταστάσεις.

Το τι γίνεται μετά τις ανακαλύψεις – αποκαλύψεις, το πώς ο Κλέαρχος θα προσπαθήσει να την βγάλει λάδι και το πώς ο καημένος ο Μάχος επιτέλους θα κερδίσει την εύνοια της στρίγγλας πεθεράς του, θα το ανακαλύψετε επί σκηνής…

Στο πρωτότυπο τραγούδι της παράστασης “ΠΟΣΕΣ ΧΙΛΙΑΔΕΣ ΨΕΜΑΤΑ” το οποίο εμπνεύσθηκαν από το μουσικό ρεύμα της δεκαετίας του ’60 οι δημιουργοί, Χρήστος Παπαδόπουλος σύνθεση και Χάρης Ρώμας στίχοι, συμμετέχουν όλοι οι ηθοποιοί του θιάσου.

Συντελεστές:
Σενάριο : Νίκος Τσιφόρος – Πολύβιος Βασιλειάδης
Διασκευή – Σκηνοθεσία: Χάρης Ρώμας
Ερμηνεύουν: Χάρης Ρώμας, Γιώργος Γαλίτης, Ευτυχία Φαναριώτη, Τάνια Τρύπη, Βαγγέλης Δουκουτσέλης, Εύη Κολιούλη, Αντώνης Καλομοιράκης, Μαρία Κοκολάκη
Φωτισμοί: Αντώνης Παναγιωτόπουλος
Σκηνικά – Κοστούμια: Λαμπρινή Καρδαρά
Μουσική Σύνθεση: Χρήστος Παπαδόπουλος
Χορογραφίες: Θοδωρής Πανάς
Βοηθός Σκηνοθέτη: Κωνσταντίνος Φρίγγας
Φωτογράφος: Πάνος Γιαννακόπουλος
Μακιγιάζ : Λένα Καράμανλη
Οργάνωση παραγωγής: Αλεξάνδρα Ευστρατιάδη

Θέατρο Πέτρας: Τρίτη 6 Ιουλίου
Θεατρική Παράσταση: «Ο Κλέαρχος, η Μαρίνα και ο κοντός»
Ώρα έναρξης: 21:15, Διάρκεια: 110’
Γενική είσοδος: 15 €
Ειδική τιμή εισιτηρίου για ανέργους, συνταξιούχους, φοιτητές, ΑΜΕΑ: 12 €
Τιμή εισιτηρίου προπώλησης: 12 €

Προπώληση εισιτηρίων: Πατήστε ΕΔΩ.

«The 1821 - η επιθεώρηση»
2021-07-07 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Με αφορμή την επέτειο των 200 χρόνων από την Επανάσταση του 1821, ο Φοίβος Δεληβοριάς και ο Δημήτρης Καραντζάς, παρουσιάζουν μια επιθεώρηση γεμάτη μουσική, χρυσόσκονη, κριτική, χιούμορ και Ιστορία, στο «Φεστιβάλ Πέτρας» την Τετάρτη 7 Ιουλίου 2021.
Μια εκ νέου επίσκεψη στον θαυμαστό κόσμο της Επιθεώρησης!

Ο Φοίβος Δεληβοριάς και ο Δημήτρης Καραντζάς εξετάζουν εκ νέου τη σχέση μας με την εθνική ταυτότητα, την επανάσταση, τα κατορθώματα και τα ατυχήματα των διακοσίων ετών, τη σχέση μας με την παράδοση, τα καλώς και κακώς κείμενα και προσκαλούν μια ομάδα σημαντικών συγγραφέων και ένα θίασο πρωταγωνιστών να γιορτάσουν, να χορέψουν, να σατιρίσουν και να αναρωτηθούν…
Συντελεστές:
Σύνθεση: Φοίβος Δεληβοριάς – Δημήτρης Καραντζάς
Πρωταγωνιστούν: Μίρκα Παπακωνσταντίνου, Eλένη Κοκκίδου, Νίκος Καραθάνος, Γιώργος Γάλλος, Γαλήνη Χατζηπασχάλη, Γιάννης Νιάρρος, Μιχάλης Οικονόμου, Γιάννης Κουκουράκης, Γιάννης Κλίνης, Βάσω Καβαλιεράτου, Πάνος Παπαδόπουλος, Ηλίας Μουλάς, Ιωάννα Πιατά
Guests: Λυδία Φωτοπούλου, Μαρία Καβογιάννη, Μάρθα Φριντζήλα, Χρήστος Λούλης
Κείμενα: Λένα Κιτσοπούλου, Γιάννης Αστερής, Γλυκερία Μπασδέκη, Κώστας Μανιάτης, Κώστας Κωστάκος, Κέλλυ Παπαδοπούλου και Φοίβος Δεληβοριάς
Σκηνοθεσία: Δημήτρης Καραντζάς
Πρωτότυπη μουσική: Φοίβος Δεληβοριάς
Σκηνικά: Μαρία Πανουργιά – Μυρτώ Λάμπρου
Κοστούμια: Ιωάννα Τσάμη
Χορογραφία: Ζωή Χατζηαντωνίου
Φωτισμοί: Αλέκος Αναστασίου
Βοηθός σκηνοθέτη: Ευδοξία Ανδρουλιδάκη
Θέατρο Πέτρας: Τετάρτη 7 Ιουλίου
Θεατρική Παράσταση: «The 1821 – η επιθεώρηση»
Ώρα έναρξης: 21:00
Γενική είσοδος: 20 €
Ειδική τιμή εισιτηρίου για ανέργους, φοιτητές, ΑΜΕΑ, παιδικό 6-12 ετών: 15 €
Προπώληση εισιτηρίων: https://www.viva.gr/…/the…/periodeia/the-1821-h-epitheorisi/

«Τα Σχήματα των Αστεριών»
2021-07-08 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Τάνια Τσανακλίδου μετά από συνειδητή αποχή χρόνων από το τραγούδι, έρχεται στη σκηνή του «Θεάτρου Πέτρας» την Πέμπτη 8 Ιουλίου.
Τριάντα τρία χρόνια μετά την κυκλοφορία του, μυθικού πλέον, δίσκου Μαμά Γερνάω (1988), η Τάνια και η Λίνα συμπράττουν ξανά φέτος το καλοκαίρι για λίγες, ξεχωριστές, μουσικές παραστάσεις. Αφορμή για αυτή τη συνάντηση είναι η επέτειος των 40 χρόνων της Λίνας στη δισκογραφία. Η Λίνα επιλέγει και η Τάνια ερμηνεύει με τον μοναδικό της τρόπο μια σειρά από αγαπημένα τραγούδια σε ένα πρόγραμμα – αναδρομή στους σημαντικότερους σταθμούς της μεγάλης πορείας (1981-2021) της Νικολακοπούλου, με τίτλο «Τα σχήματα των αστεριών».

Ο Φωκάς Ευαγγελινός δίνει ζωή, εικόνες, χρώμα και σχήμα στα τραγούδια της παράστασης, ενώ, επί σκηνής, η ίδια η Λίνα θα συμμετάσχει στην αφήγηση αυτή, και όχι πάντα με προβλέψιμο τρόπο. Τα τραγούδια της παράστασης παρουσιάζονται σε καινούργιες ενορχηστρώσεις του Βασίλη Γκίνου με 8 σπουδαίους σολίστες επί σκηνής.
Ερμηνεύει: Τάνια Τσανακλίδου
Καλλιτεχνική επιμέλεια – Κείμενα: Λίνα Νικολακοπούλου
Σκηνοθεσία: Φωκάς Ευαγγελινός
Θέατρο Πέτρας: Πέμπτη 8 Ιουλίου
Συναυλία: Τάνια Τσανακλίδου
Ωρα έναρξης: 21:30
Οι πόρτες ανοίγουν στις 20:00
Γενική Είσοδος: 20 €
Προπώληση εισιτηρίων: https://www.ticketservices.gr/event/tania-tsanaklidou-lina-nikolakopoulou-ta-sximata-ton-asterion/?eventid=6042&showid=41750

«Η Παγίδα»
2021-07-09 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Η Παγίδα» το αστυνομικό έργο, που μετρά παγκοσμίως περισσότερες από 30.000 παραστάσεις και θεωρείται σταθμός στην ιστορία του είδους, έρχεται στο «Φεστιβάλ Πέτρας» την Παρασκευή 9 Ιουλίου.
Τι είναι όμως αυτό που κάνει τόσο δημοφιλή την «Παγίδα» ανά τον κόσμο από το 1960 μέχρι σήμερα;

Φυσικά, η δαιμονική μαστοριά της κατασκευής της! Ο Ρομπέρ Τομά δημιουργεί μοναδικό σκηνικό παιχνίδι συγκινήσεων και ανατροπών, που κρατούν αμείωτο το ενδιαφέρον του κοινού από την πρώτη ως την τελευταία στιγμή του έργου.
Άνθρωπος του θεάτρου, ηθοποιός κι ο ίδιος, στήνει μια σκηνική μηχανή, παίζοντας με το «είναι» και το «φαίνεσθαι», την αλήθεια και το ψέμα, τη λογική και τη φαντασία. Υφαίνει, σαν μια ευφάνταστη αράχνη, κωμικές και απρόβλεπτες καταστάσεις με έντονο το στοιχείο του μυστηρίου. Με άλλα λόγια, δημιουργεί ένα ψυχολογικό δράμα που σε κάνει να γελάς και μια κωμωδία, που συχνά σε συγκινεί μέχρι δακρύων.
Όπως τη χαρακτήρισε ο μέγας θαυμαστής της, Άλφρεντ Χίτσκοκ, «Η Παγίδα» είναι ένα πρωτότυπο μίγμα από βιτριόλι και μαρμελάδα, που κάνει το συγγραφέα της να μοιάζει γιος της Αγκάθα Κρίστι απ’ τη μια και του Κάρλο Γκολντόνι από την άλλη!
Διασκεδαστική και πολυσύνθετη «Η Παγίδα» ξέρει να δημιουργεί συνεχώς «θέατρο εν θεάτρω», έτσι που τίποτα να μην είναι αυτό που φαίνεται. Έτσι, που όλα και όλοι να ’ναι διπλά. Οι αθώοι, ένοχοι, το δράμα, κωμωδία, η λογική, τρέλα και φαντασία.
Συντελεστές:
Μετάφραση: Αντώνης Γαλέος
Σκηνοθεσία: Πέτρος Ζούλιας
Μουσική: Ευανθία Ρεμπούτσικα
Σκηνικά: Μαίρη Τσαγκάρη
Κοστούμια: Ντένη Βαχλιώτη
Φωτισμοί: Μελίνα Μάσχα
Πρωταγωνιστούν: Βλαδίμηρος Κυριακίδης, Γιώργος Κωνσταντίνου, Έφη Μουρίκη, Μαρία Αντουλινάκη, Κωνσταντίνος Γιαννακόπουλος, Τάκης Παπαματθαίου
Θέατρο Πέτρας: Παρασκευή 9 Ιουλίου
Θεατρική Παράσταση: «Η Παγίδα»
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για ανέργους, φοιτητές, ΑΜΕΑ, παιδικό 6-12 ετών: 15 €
Προπώληση εισιτηρίων: https://www.viva.gr/tickets/theatre/periodeia/i-pagida/

«Μήδεια» του Μποστ
2021-07-11 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η καλλιτεχνική εταιρεία Μυθωδία παρουσιάζει για δεύτερη χρονιά την ανατρεπτική σατιρική κωμωδία του Μποστ «Μήδεια» στο πλαίσιο του «Φεστιβάλ Πέτρας» την Κυριακή 11 Ιουλίου.
Η παράσταση φιλοδοξεί, με την σύγχρονη ματιά που χαρακτηρίζει τους ανθρώπους του, να μεταδώσει τον σπουδαίο σατιρικό λόγο του Μποστ που ασχολήθηκε με τόσο χιούμορ και ευαισθησία με τα πάθη και τα λάθη της σύγχρονης ελληνικής κοινωνίας.
Τον κεντρικό ρόλο της παιδοκτόνου μάνας δεν ενσαρκώνει γυναίκα, αλλά ο εξαίρετος και βραβευμένος ηθοποιός Μάκης Παπαδημητρίου, πλαισιωμένος από ένα θίασο που απαρτίζεται από υπέροχους ηθοποιούς!
Η μουσική της παράστασης είναι πρωτότυπη και φέρει την υπογραφή της Monika!
Λίγα λόγια για την υπόθεση:
Στη Μήδεια, ο Μέντης Μποσταντζόγλου (Μπόστ) ξεκίνησε να γράψει ένα έργο βασισμένο στην ομώνυμη τραγωδία του Ευριπίδη και κατέληξε να μιλάει σε δεκαπεντασύλλαβο για μια γυναίκα στυγνή, κακούργα δολοφόνισσα, που έσφαξε τα παιδιά της επειδή ήτανε κάτι παλιόπαιδα που δεν παίρνανε τα γράμματα και δεν θέλανε να δουλέψουν. Σαν να μην της έφταναν όλα αυτά είχε κι έναν άντρα, τον Ιάσωνα, που την κεράτωνε από πάνω με μία καλόγρια! Έτσι, θολωμένη η Μήδεια αρπάζει το χασαπομάχαιρο απ’ την κουζίνα και φευ! Σφάζει όποιον βρει μπροστά της!
Με την μοναδικότητα της γραφής του, ο Μποστ μετατρέπει την τραγική ηρωίδα του Ευριπίδη σε μια -μέχρι δακρύων από τα γέλια- κωμικοτραγική φιγούρα και παράλληλα, με αριστοφανικές μεταφορές και συνεχείς παρερμηνείες, καυτηριάζει τη νεοελληνική πραγματικότητα.
Όπως ο ίδιος αναφέρει χαρακτηριστικά: «Πρόκειται για ένα έργο που επικρίνει τους επικριτάς, προβληματίζει τους κριτάς και ελευθερώνει τους θεατάς».
Συντελεστές:
Διασκευή – Απόδοση στίχων – Σκηνοθεσία: Νικορέστης Χανιωτάκης
Πρωτότυπη μουσική: Monika
Σκηνικά: Αρετή Μουστάκα
Βοηθός Σκηνογράφου: Έμιλυ Ονησιφόρου
Κοστούμια: Χριστίνα Πανοπούλου
Βοηθός ενδυματολόγου: Μαρία Φέξη
Χορογραφίες – Επιμέλεια κίνησης: Ειρήνη – Ερωφίλη Κλέπκου
Φωτισμοί: Χριστίνα Θανάσουλα
Βοηθός σκηνοθέτη: Μαριάννα Παπασάββα
Η μουσική παίζεται ζωντανά από τους ηθοποιούς
Διανομή:
Μήδεια: Μάκης Παπαδημητρίου
Οιδίποδας: Κώστας Τριανταφυλλόπουλος – Γιάννης Καλατζόπουλος
Ευριπίδης: Γιάννης Δρακόπουλος
Καλόγρια Πόλυ: Μαρία Διακοπαναγιώτου
Ιάσων: Νίκορέστης Χανιωτάκης
Τροφός: Γεράσιμος Σκαφίδας
Αντιγόνη: Άννα Φιλιππάκη
Ψαράς /Εξάγγελος: Άννα Κλάδη
Μουσική διδασκαλία, προσαρμογή και ζωντανή απόδοση μουσικών θεμάτων στο πιάνο: Γιάννης Μαθές.
Θέατρο Πέτρας: Κυριακή 11 Ιουλίου
Θεατρική Παράσταση: «Μήδεια» του Μποστ
Ώρα έναρξης: 21:30
Γενική είσοδος: 18 €
Ειδική τιμή εισιτηρίου για φοιτητές, ανέργους, ΑΜΕΑ: 14 €
Τιμή εισιτηρίου προπώλησης: 14 €

«Οι πεταλούδες είναι ελεύθερες»
2021-07-13 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ελευθερία, έρωτας, αυτοπροσδιορισμός, θάρρος, αφοσίωση, αγάπη. Έννοιες αναλλοίωτες μέσα στον χρόνο και πάντοτε επίκαιρες, τις οποίες πραγματεύεται το πολυβραβευμένο έργο «Οι πεταλουδες είναι ελεύθερες» που έρχεται στο «Φεστιβάλ Πέτρας» την Τρίτη 13 Ιουλίου.
Δείτε το trailer της μουσικής παράστασης στον ακόλουθο σύνδεσμο:
Πρόκειται για μια τρυφερή, ερωτική ιστορία που διαδραματίζεται σε μια εποχή που οι αντιλήψεις αλλάζουν και ο κόσμος νιώθει απελευθερωμένος από τα πρέπει, στην εποχή της χαράς και της ελευθερίας. Μέσω του ευφυούς και διεισδυτικού του χιούμορ, ο Leonard Gershe προσεγγίζει όλα τα θέματα που απασχολούν τις ανθρώπινες σχέσεις διαχρονικά: το θάρρος απέναντι στην ζωή, το πως αυτοπροσδιορίζεται κανείς απέναντι στις ιδιαιτερότητες και τις φαινομενικές αδυναμίες του, τη δύναμη του έρωτα και τη γενναία απόφαση να επιδιώξουμε την ευτυχία. Ο τίτλος του έργου είναι εμπνευσμένος από τον «Ζοφερό Οίκο» του Καρόλου Ντίκενς και φέρει μια γοητευτική και παραστατική πολυσημία.
Λίγα λόγια για το έργο:
Νέα Υόρκη τέλη δεκαετίας του ’60. Ο Ντον Μπέηκερ φεύγει από το ήσυχο προάστιο όπου ζούσε με την υπερπροστατευτική μητέρα του για να εγκατασταθεί μόνος του στο Μανχάταν. Το γεγονός ότι είναι τυφλός δεν τον εμποδίζει από το να κυνηγήσει το όνειρο του: να γίνει επαγγελματίας μουσικός. Η Τζιλ Τάννερ είναι μια απελπιστικά εκκεντρική νεαρή, χίπισσα και ανερχόμενη ηθοποιός. Μετακομίζει στο ακριβώς διπλανό διαμέρισμα. Γνωρίζονται, φλερτάρουν, ερωτεύονται. Καθώς καταφέρνουν να ανοίξουν την πόρτα που χωρίζει τα διαμερίσματά τους, ανοίγουν ταυτόχρονα και ένα νέο κεφάλαιο στη ζωή τους μακριά από στερεότυπα, περιορισμούς και προκαταλήψεις. Μέχρι τη στιγμή που εμφανίζεται από το πουθενά η μητέρα του Ντον, αλλά και ο σκηνοθέτης-μέντορας της Τζιλ. Πόσο ελεύθερες θα αποδειχτούν τελικά οι πεταλούδες;
Μια αστεία, τρυφερή, ζεστή και εξόχως πνευματώδης κομεντί υπό τους ρομαντικούς ήχους της κιθάρας, με στακάτο ρυθμό, σπαρταριστούς διαλόγους και βασικό αφήγημα της την αισιοδοξία και την ελπίδα.
Συντελεστές:
Διασκευή – Σκηνοθεσία: Ρέινα Εσκενάζυ
Σκηνικά – Κοστούμια: Γιώργος Λυντζέρης
Φωτισμοί: Σεμίνα Παπαλεξανδροπούλου
Μουσική επιμέλεια: Σταμάτης Γιατράκος
Βοηθός σκηνοθέτη: Ανδρομάχη Παπαδοπούλου
Πρωταγωνιστούν: Πέμυ Ζούνη, Αναστάσης Ροιλός, Εριεττα Μανούρη, Κωνσταντίνος Ελματζίογλου.
Θέατρο Πέτρας: Τρίτη 13 Ιουλίου
Θεατρική Παράσταση: «Οι πεταλούδες είναι ελεύθερες»
Ώρα έναρξης: 21:30
Γενική είσοδος: 18 €
Ειδική τιμή εισιτηρίου για ανέργους, φοιτητές, ΑΜΕΑ: 15 €
Τιμή εισιτηρίου προπώλησης: 15 €
Προπώληση εισιτηρίων: https://www.viva.gr/tickets/theater/periodeia/oi-petaloudes-einai-eleftheres/

«Ιφιγένεια η εν Ταύροις» του Ευριπίδη
2021-07-14 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μετά την πρεμιέρα στο Αρχαίο Θέατρο της Επιδαύρου, η «Ιφιγένεια η εν Ταύροις» του Ευριπίδη, περιοδεύει σε όλη την Ελλάδα, κάνοντας στάση στο «Φεστιβάλ Πέτρας» την Τετάρτη 14 Ιουλίου.
Τι σημαίνει να είσαι εξόριστος και ξένος; Πώς ξεφεύγει ο άνθρωπος από το παρελθόν και τη μοίρα του; Μέσα στα συντρίμμια του Πελοποννησιακού Πολέμου, σε μια περίοδο κρίσης -που θυμίζει, με έναν τρόπο, τη σημερινή- ο Ευριπίδης γράφει την Ιφιγένεια η εν Ταύροις, εξυμνώντας το μεγαλείο της αδερφικής αγάπης και τις μεγάλες αξίες που βλέπει να χάνονται.
Την παράσταση σκηνοθετεί ο Γιώργος Νανούρης, ο οποίος συνεργάζεται και πάλι με την Λένα Παπαληγούρα, τον Μιχάλη Σαράντη, αλλά και με την Χαρούλα Αλεξίου που συμμετέχει για πρώτη φορά σε παράσταση αρχαίου δράματος. Ο Νίκος Ψαρράς, ο Πυγμαλίωνας Δαδακαρίδης, ο Προμηθέας Αλειφερόπουλος, η Κίττυ Παϊταζόγλου και ένας εξαμελής χορός πρωταγωνιστούν επίσης σε αυτόν τον εξαιρετικό θίασο.
Συντελεστές:
Μετάφραση: Γιώργος Ιωάννου
Σκηνοθεσία: Γιώργος Νανούρης
Μουσική: Άγγελος Τριανταφύλλου
Φωτισμοί: Αλέκος Γιάνναρος
Σκηνικά: Μαίρη Τσαγκάρη
Κοστούμια: Ιωάννα Τσάμη
Βοηθός Σκηνοθέτη: Γιώργος Παπαδάκης
Βοηθός Σκηνογράφου: Σιώσιου Κατερίνα
Τρισδιάστατος σχεδιασμός σκηνικού: Γιώργος Κατσούγκρης
Κατασκευή γυναικείων κοστουμιών: by Moutaki
Πρωταγωνιστούν:
Λένα Παπαληγούρα – Ιφιγένεια, Μιχάλης Σαράντης – Ορέστης, Νίκος Ψαρράς – Θόας, Πυγμαλίων Δαδακαρίδης – Αγγελιοφόρος, Προμηθέας Αλειφερόπουλος – Πυλάδης, Κίττυ Παϊταζόγλου – Κορυφαία Χορού και η Χάρις Αλεξίου στον ρόλο της Αθηνάς
Χορός: Νικόλ Κουνενιδάκη, Μαρία Κωνσταντά, Άννα Κωνσταντίνου, Δανάη Πολίτη, Βιβή Συκιώτη, Αρετή Τίλη
Θέατρο Πέτρας: Τετάρτη 14 Ιουλίου
Θεατρική Παράσταση: «Ιφιγένεια η εν Ταύροις» του Ευριπίδη
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για φοιτητές, ανέργους, πολύτεκνους, ΑΜΕΑ: 15 €
Προπώληση εισιτήριων: viva.gr και στα σημεία προπώλησης του Φεστιβάλ

«Φωτεινή Σκιά»
2021-07-18 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μπορεί μία μουσική παράσταση να λειτουργήσει ως έναυσμα ψυχοθεραπευτικής αυτό-ανάλυσης; Αυτό το στοίχημα επιχειρούν να κερδίσουν οι συντελεστές της «Φωτεινής Σκιάς», μιας μοναδικής ροκ μουσικο-θεατρικής παράστασης, που θα παρουσιαστεί στο «Φεστιβάλ Πέτρας» την Κυριακή 18 Ιουλίου.
Ξαφνικά συνέβησαν όλα! Επικοινώνησαν ηλεκτρονικά ύστερα από μια στιγμή παρόρμησης. Δύο τελείως διαφορετικοί κόσμοι που ξεκίνησαν να ζήσουν τον «Ψηφιακό Έρωτα». Οδήγησαν την επικοινωνία τους «Πέρα από τα όρια των ορίων». Εκείνος κατάφερε να φωνάξει: «Με τρόμαξες». Εκείνη κατάφερε να κραυγάσει ότι την ήθελαν όλοι «Πρώτη, πάντα πρώτη». Δεν αρκέστηκαν στην συμβατική επικοινωνία και έστειλαν «Το Νοερό μήνυμα». Εκείνη του κατέθεσε «Το Κλειδί» και εκείνος της πρόσφερε «Τα Μαγικά δεκάλεπτα». «Αμέσως μετά» τίποτα δεν ήταν πια ίδιο, συνειδητοποιώντας ότι «Τα Χέρια που μιλούν» δεν χτυπούν. Πέτυχαν την πιο γρήγορη αυτό-ανάλυση δημιουργώντας ένα τραγούδι: τη «Φωτεινή Σκιά».
Οι ψυχές των ανθρώπων, ακόμα και την εποχή της ψηφιακής επικοινωνίας, αναζητούν αενάως να απελευθερώσουν την «Κυτταρική ματιά» τους. Αυτή που φωτίζει ολοκάθαρα τις σκιές της θλίψης, της αγωνίας και του φόβου. Τα ροκ ηχοχρώματα, οι στίχοι και τα κείμενα, αγκαλιάζονται από τις μελωδίες του βιολιού, του πιάνου και της φλογέρας, με στόχο το πιο πιθανό-απίθανο: Να φωτίσουμε τις σκιές μας μέσα σε μία παράσταση, σαν το κβαντικό άλμα της προσευχής και του έρωτα.
Η «Φωτεινή Σκιά» παρουσιάζεται από μια μουσική παρέα, δεμένη από καρδιάς και από πενταγράμμου.
Συντελεστές:
Στίχοι – κείμενα, Σύνθεση & Ακουστική κιθάρα: Σπύρος Κυβέλλος
Σκηνοθετική επιμέλεια: Κωνσταντίνος Τσονόπουλος
Πιάνο & ενορχήστρωση: Βασίλης Πανταζόπουλος
Ηλεκτρική κιθάρα: Αλέξανδρος Γρυπάρης
Μπάσο: Γιάννης Πολυακταρίδης
Τύμπανα: Τάκης Τσονόπουλος
Φλογέρα: Νίκος Λούπης
Κλασική & ηλεκτρική κιθάρα: Νίκος Παπαντώνης
Βιολί: Μελίνα Γαλανού
Ερμηνεύουν: Χριστίνα Χαλδέζου, Κωνσταντίνος Τσονόπουλος
Στην παράσταση «Φωτεινή Σκιά» θα γίνει και η επίσημη παρουσίαση του ομώνυμου διπλού CD που κυκλοφορεί από την General Music Greece.
Θέατρο Πέτρας: Κυριακή 18 Ιουλίου
Ροκ Μουσικοθεατρική παράσταση: «Φωτεινή Σκιά»
Ωρα έναρξης: 21:30
Οι πόρτες ανοίγουν στις 20:00
Γενική Είσοδος: 10 €
Προπώληση εισιτηρίων: https://www.viva.gr/…/music/theatro-petras/foteini-skia/

«Οθέλλος» του Ουίλλιαμ Σαίξπηρ
2021-07-21 21:30 (Europe/Moscow)
Ένα από τα σπουδαιότερα έργα του παγκόσμιου ρεπερτορίου, το αξεπέραστο ερωτικό δράμα του Ουίλλιαμ Σαίξπηρ «Οθέλλος» (σε σκηνοθεσία του Αιμίλιου Χειλάκη & Μανώλη Δούνια, με τον Γιάννη Μπέζο στον ομώνυμο ρόλο), έρχεται στο «Φεστιβάλ Πέτρας» την Τετάρτη 21 Ιουλίου.
Στον «Οθέλλο» ο Σαίξπηρ μιλάει για τον παράφορο έρωτα που αντιβαίνει σε φυλετικές, ηλικιακές και κοινωνικές διαφορές. Είναι μια τραγωδία για τη ζήλια, την προδομένη εμπιστοσύνη και το φόβο για οτιδήποτε ξένο και διαφορετικό.
Ο έρωτας του έμπειρου και γενναίου Μαυριτανού στρατηγού με τη νεαρή και ευγενικής καταγωγής Βενετσιάνα καταρρίπτει τα στερεότυπα της εποχής, αλλά, αντί να γεφυρώσει τις διαφορές, κλονίζει τις βεβαιότητες και διαταράσσει τις κοινωνικές ισορροπίες.
Ο Οθέλλος, παρόλο που έχει διακριθεί χάρη στη γενναιότητα και το ήθος του και έχει ανέλθει σε αξιώματα, δεν καταφέρνει να ενταχθεί στην κοινωνία που ζει ως ισότιμο μέλος: εκτός από το χρώμα του δέρματός του και την καταγωγή του, τον εμποδίζει η ίδια του η ανασφάλεια. Παραμένει ο μαύρος, ο ξένος, ο κατώτερος.
Το έργο μιλάει ακόμα για την άσβεστη μανία του ανθρώπου να καταστρέψει οτιδήποτε ιδεατό, διαφορετικό ή ικανό να καταρρίψει τις υπάρχουσες κοινωνικές νόρμες, ενώ παράλληλα ασκεί κριτική στην υποκρισία της κοινωνίας που στην πρώτη ευκαιρία θα αποκαθηλώσει τους ευεργέτες της.
Συντελεστές:
Μετάφραση: Διονύσης Καψάλης
Διασκευή: Μανώλης Δούνιας
Σκηνοθεσία: Αιμίλιος Χειλάκης – Μανώλης Δούνιας
Πρωτότυπη Μουσική: Δημήτρης Καμαρωτός
Σύλληψη σκηνικού χώρου: Αιμίλιος Χειλάκης
Διαμόρφωση σκηνικού χώρου: Κατερίνα Χάρου
Κοστούμια: Makis Tselios Atelier
Φωτισμοί: Νίκος Βλασόπουλος
Βοηθός Σκηνοθετών: Νίκος Τσιμάρας
Artwork: Πέτρος Παράσχης
Αγωγή Λόγου: Ηλίας Παπαθανασίου
Διανομή:
Οθέλλος: Γιάννης Μπέζος, Ιάγος: Αιμίλιος Χειλάκης, Αιμιλία: Μυρτώ Αλικάκη. Βραβάντιος: Κώστας Κορωναίος, Κάσσιος: Αλέξανδρος Βάρθης, Δυσδαιμόνα: Μάιρα Γραβάνη, Ροδρίγος: Κωνσταντίνος Γαβαλάς, Μοντάνος: Κρις Ραντάνοφ, Δόγης: Μανώλης Δούνιας, Μπιάνκα: Ελευθερία Κοντογεώργη, Λουδοβίκος: Νίκος Τσιμάρας

Θέατρο Πέτρας: Τετάρτη 21 Ιουλίου
Θεατρική Παράσταση: «Οθέλλος» του Ουίλλιαμ Σαίξπηρ
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για φοιτητές, άνω των 65 ετών, ΑΜΕΑ: 15 €
Προπώληση εισιτήριων: www.viva.gr

«Καραϊσκάκης: Ο παρεξηγημένος ήρωας»
2021-07-25 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η παράσταση «Καραϊσκάκης: Ὁ παρεξηγημένος ήρωας» έρχεται στο «Φεστιβάλ Πέτρας» του Δήμου Πετρούπολης την Κυριακή 25 Ιουλίου.

Η παράσταση αφορά τη ζωή και το έργο του Γεωργίου Καραϊσκάκη, πρωτεργάτη της Ελληνικής Επανάστασης. Η ιδιοτυπία του έργου είναι πως ο βασικός χαρακτήρας, ο Καραϊσκάκης, παρουσιάζεται εκ γραφής χωρίς καμία διάθεση ωραιοποίησης και ηρωοποίησης, αλλά η προσέγγισή του γίνεται με βάση κοινωνιολογικά και ψυχολογικά στοιχεία, ένα αποτέλεσμα έρευνας μηνών στο πρόσωπό του, που έδωσε την ευκαιρία στο έργο να περιλαμβάνει σκηνές που ζωντανεύουν αληθινά γεγονότα με την πρωτοτυπία των διαλόγων γραμμένων στην καθομιλουμένη γλώσσα της Επανάστασης.

Η παράσταση συμπράττει και με άλλες τέχνες πέραν της υποκριτικής, η οποία σε πλήρη συμφωνία με τη σκηνοθετική γραμμή του Μάνου Αντωνίου ισορροπεί μεταξύ λυρικού και ρεαλιστικού, έχοντας μια βουκολική όψη και δημιουργώντας μια ιδιαίτερη ατμόσφαιρα συνδυασμένη με τους εντυπωσιακούς φωτισμούς. Τη μουσική και τα τραγούδια της παράστασης υπογράφει η διεθνούς φήμης μουσικός και σολίστ του ακορντεόν Ζωή Τηγανούρια. Ο γνωστός χορογράφος Πέτρος Γάλλιας «ντύνει» την παράσταση, παράλληλα με τις εντυπωσιακές φορεσιές που παρελαύνουν τόσο στα χορικά όσο και στα διαλογικά μέρη, με την υπογραφή της Μάγδας Καλέμη. Το λιτό αλλά ταιριαστό με αυτό το έργο σκηνικό διάκοσμο επιμελείται ο αξιόλογος σκηνογράφος Marcelo.

Συντελεστές:
Συγγραφή – Ιστορική έρευνα: Γιάννης Κωσταράς
Σκηνοθεσία: Μάνος Αντωνίου
Μουσική επιμέλεια: Ζωή Τηγανούρια
Διδασκαλία χορού: Πέτρος Γάλλιας
Σκηνικά: Marcelo
Κοστούμια: Μάγδα Καλέμη

Ερμηνεύουν: Μάκης Αρβανιτάκης, Γιάννης Κωσταράς, Κων/νος Μπάζας, Θάνος Ζήκας, Κων/ νος Σπυρόπουλος, Κων/νος Ζωγραφόπουλος, Ιορδάνης Κελέσης, Ηλίας Μενάγιερ, Θανάσης Σκόπας.

Στον ρόλο του αφηγητή ο Κώστας Αρζόγλου. Καραϊσκάκης: Λεωνίδας Καλφαγιάννης, Γκόλφω: Ιωάννα Πηλιχού, Μαριώ: Φιλίτσα Καλογεράκου.

Θέατρο Πέτρας: Κυριακή 25 Ιουλίου
Θεατρική Παράσταση: «Καραϊσκάκης: Ὁ παρεξηγημένος ἥρωας»
Ώρα έναρξης: 21:30, Διάρκεια: 100 λεπτά
Γενική είσοδος: 15€
Ειδική τιμή εισιτηρίου για ανέργους, Πολύτεκνους, φοιτητές, ΑμεΑ: 12€
Προπώληση εισιτηρίων: https://www.viva.gr

«Προμηθέας Δεσμώτης» του Αισχύλου
2021-08-30 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Προμηθέας Δεσμώτης», η συνταρακτική τραγωδία του Αισχύλου, περιοδεύει σε όλη την Ελλάδα, κάνοντας στάση στο «Φεστιβάλ Πέτρας» τη Δευτέρα 30 Αυγούστου.
Στην τραγωδία, ο Αισχύλος πραγματεύεται την αντίσταση του αλυσοδεμένου στον Καύκασο Προμηθέα, να υποκύψει στο θέλημα του «ανελέητου» Διός. Πρόκειται για ένα ασταμάτητο αγώνα κατά της δύναμης της εξουσίας… Είναι ένα έργο, που χωρίς άλλο, αποκαλύπτει και τη βαθειά θρησκευτική ιδιοσυγκρασία του Αισχύλου.

Κείμενο Σκηνοθέτη
Στον «Προμηθέα Δεσμώτη» η σύλληψη, η δομή και η επεξεργασία του μύθου, έχουν για κέντρο τους τη μορφή του πάσχοντος θεού-προφήτη που ορθώνεται, υπερασπιζόμενος τον άνθρωπο, απέναντι στον απολυταρχικό μηχανισμό μιας θεϊκής τυραννίδας. Η παράσταση αποτελεί ένα θεατρικό και ταυτόχρονα μουσικό γεγονός. Οι ηθοποιοί αντλούν πληροφορίες από τη ρυθμικότητα του κειμένου και μεταβολίζουν, με το σώμα και τη φωνή, σε θεατρική δράση, τον ήχο και τον ρυθμό του ποιητικού λόγου. Με όχημα τη μουσική, δημιουργούν μια δυναμική πλατφόρμα σκηνικής αναπαράστασης και αναδεικνύουν το έργο σαν μια σπαρακτική και με συνεχή κλιμάκωση, επίκληση ενός πάσχοντος θεού για τον άνθρωπο. Χορωδιακά μέρη, μελωδίες και δυναμικοί ρυθμοί, δημιουργούν ένα παλλόμενο και ζωντανό ηχητικό περιβάλλον, μέσα από το οποίο αναδεικνύονται τα πρόσωπα μιας παλιάς μα πάντοτε διαχρονικής και επίκαιρης ιστορίας. Μιας ιστορίας που μπορεί να ακουστεί ως σκοτεινό σχόλιο για το παρόν ή ως φωτεινή ελπίδα για το μέλλον.

Συντελεστές:
Μετάφραση: Γιώργος Μπλάνας
Σκηνοθεσία: Άρης Μπινιάρης
Μουσική Σύνθεση: Φώτης Σιώτας
Σκηνικά: Μαγδαληνή Αυγερινού
Κοστούμια: Βασιλική Σύρμα
Σχεδιασμός φωτισμών: Αλέκος Αναστασίου
Χορογραφίες: Εύη Οικονόμου
Σύμβουλος δραματουργίας: Έλενα Τριανταφυλλοπούλου
Μετρική ανάλυση πρωτοτύπου: Καίτη Διαμαντάκου
Επιστημονική συνεργάτης: Κατερίνα Διακουμοπούλου
Βοηθός σκηνοθέτη: Δώρα Ξαγοράρη
Βοηθός σκηνογράφου: Ξένια Παπατριανταφύλλου
Βοηθός ενδυματολόγου: Αλέξανδρος Γαρνάβος
Παραγωγή: Θέατρο Πορεία, Συμπαραγωγή ΔΗΠΕΘΕ Κρήτης
Διανομή:
Προμηθέας: Γιάννης Στάνκογλου, Κράτος: Άρης Μπινιάρης, Βία: Κωνσταντίνος Γεωργαλής, Ήφαιστος: Δαυίδ Μαλτέζε, Ωκεανός: Αλέκος Συσσοβίτης, Ιώ: Ηρώ Μπέζου, Ερμής: Ιωάννης Παπαζήσης.
Χορός: (Αλφαβητικά)
Αντριάνα Αντρέοβιτς, Δήμητρα Βήττα, Φιόνα Γεωργιάδη, Κατερίνα Δημάτη, Γρηγορία Μεθενίτη, Νάνσυ Μπούκλη, Δώρα Ξαγοράρη, Λεωνή Ξεροβάσιλα, Αλεξία Σαπρανίδου
Μουσικός επί σκηνής: Νίκος Παπαϊωάννου (Βιολοντσέλο, effects).
Θέατρο Πέτρας: Δευτέρα 30 Αυγούστου
Θεατρική Παράσταση: «Προμηθέας Δεσμώτης» του Αισχύλου
Ώρα έναρξης: 21:00

«Ιππείς» του Αριστοφάνη
2021-09-01 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
30 χρόνια μετά το τελευταίο τους ανέβασμα από το Εθνικό Θέατρο, οι Ιππείς «καλπάζουν» σε σκηνοθεσία Κωνσταντίνου Ρήγου και έρχονται στο «Φεστιβάλ Πέτρας» την Τετάρτη 1 Σεπτεμβρίου.
Έπειτα από τη νίκη των Αθηναίων επί των Σπαρτιατών στη Σφακτηρία, η Αθήνα βρίσκεται στο απόγειο της δύναμής της και ο Κλέων αυξάνει τη δημοτικότητά του. Αυτό όμως δεν εμποδίζει τον Αριστοφάνη να εξαπολύσει μία αμείλικτη επίθεση εναντίον του, προσφέροντας παράλληλα μια κριτική ανάλυση της σχέσης του αθηναϊκού λαού με τους πολιτικούς που προσπαθούν να εξασφαλίσουν την εύνοιά του με κολακείες και απάτες, υπολογίζοντας μόνο το προσωπικό τους συμφέρον και όχι το γενικό καλό.
Οι «Ιππείς» παρουσιάστηκαν στα Λήναια το 424 π.Χ. και κέρδισαν το πρώτο βραβείο. Ήταν η πρώτη φορά που ο Αριστοφάνης σκηνοθέτησε ο ίδιος το έργο του. Πρόκειται για μία κωμική πολιτική αλληγορία με στόχο τον γνωστό δημαγωγό της εποχής, Κλέωνα, που μετά τον θάνατο του Περικλή απέκτησε ισχυρή θέση στη δημόσια ζωή του τόπου.
Εδώ παρουσιάζεται ως ο καινούργιος ευνοούμενος επιστάτης του Δήμου -του προσωποποιημένου λαού της Αθήνας- με το όνομα Παφλαγόνας.
Οι παλαιότεροι δούλοι του Δήμου, Δημοσθένης και Νικίας που υποφέρουν από την κακομεταχείριση του βάρβαρου Παφλαγόνα, βρίσκουν τον αντικαταστάτη του στο πρόσωπο ενός περαστικού αλλαντοπώλη.
Χειρότερος από τον Παφλαγόνα, ο άξεστος και αγράμματος αλλαντοπώλης, καταφέρνει με τη βοήθεια των Ιππέων, που αποτελούν τον Χορό της κωμωδίας, να θριαμβεύσει.
Όχι μόνο νικάει τον Παφλαγόνα σε όλες τις δοκιμασίες πετυχαίνοντας να γίνει ο καινούργιος επιστάτης, αλλά προξενεί και τη θαυματουργική αναγέννηση του Δήμου, ο οποίος αποκτά πάλι το μεγαλείο που είχε την εποχή των περσικών πολέμων. Ο ηττημένος Παφλαγόνας εκδιώκεται και ο Αλλαντοπώλης παίρνει τα ηνία της πόλης στα χέρια του.
Ταυτότητα παράστασης
Μετάφραση: Σωτήρης Κακίσης
Σκηνοθεσία – Χορογραφία: Κωνσταντίνος Ρήγος
Μουσική: Θοδωρής Ρέγκλης
Σκηνικό: Κωνσταντίνος Ρήγος – Μαίρη Τσαγκάρη
Κοστούμια: Νατάσα Δημητρίου
Φωτισμοί: Χρήστος Τζιόγκας
Συνεργάτης χορογράφου: Μαρκέλλα Μανωλιάδη
Βοηθός σκηνοθέτη: Άγγελος Παναγόπουλος
Μουσική διδασκαλία: Μελίνα Παιονίδου
Βοηθός σκηνογράφου: Αλέγια Παπαγεωργίου
Β’ Βοηθός Σκηνοθέτη: Χριστίνα Στεφανίδη
Βοηθός ενδυματολόγου: ΑλίσαΜπουλάτ
Βοηθός ενδυματολόγου: Κατερίνα Κωστάκη
Δραματολόγος παράστασης: Εύα Σαραγά
Η προσαρμογή των στίχων των χορικών έγινε από τον Θοδωρή Ρέγκλη. Οι πρωτότυποι στίχοι του τραγουδιού «Αφεντικό» γράφτηκαν από τον Πάνο Μουζουράκη και τον Θοδωρή Ρέγκλη.
Διανομή (αλφαβητικά):
Αλλαντοπώλης: Κωνσταντίνος Αβαρικιώτης
Δήμος: Στέλιος Ιακωβίδης
Κλέων: Κώστας Κόκλας
Δημοσθένης: Πάνος Μουζουράκης
Νικίας: Κωνσταντίνος Πλεμμένος
Kορυφαίοι Χορού:
Στεφανία Γουλιώτη, Κωνσταντίνος Μπιμπής (γιουκαλίλι), Γιάννης Χαρίσης
Χορός:
Πάρις Αλεξανδρόπουλος, Αλέξανδρος Βαρδαξόγλου, Θάνος Γρίβας (κιθάρα), Πάνος Ζυγούρος (μελόντικα), Κωνσταντίνος Καϊκής, Γιάννης Καράμπαμπας (κιθάρα), Αλκιβιάδης Μαγγόνας (κλαρινέτο), Βασίλης Μπούτσικος (κιθάρα), Γιώργος Πατεράκης (κιθάρα), Κωνσταντίνος Πλεμμένος, Περικλής Σιούντας (μπαγιάν), Γιώργος Σκαρλάτος (ευφώνιο), Αντώνης Σταμόπουλος (κιθάρα).
Μουσικός επί σκηνής: Λαέρτης Μαλκότσης (σαξόφωνο)
Θέατρο Πέτρας: Τετάρτη 1 Σεπτεμβρίου
Θεατρική Παράσταση: «Ιππείς» του Αριστοφάνη
Ώρα έναρξης: 21:00

«Ορέστης» του Ευριπίδη
2021-09-02 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Ορέστης» του Ευριπίδη, η πρώτη σκηνοθετική απόπειρα αρχαίας ελληνικής τραγωδίας του Γιάννη Κακλέα, έρχεται στο «Φεστιβάλ Πέτρας» την Πέμπτη 2 Σεπτεμβρίου.
Πρόκειται για ένα έργο γεμάτο σφοδρές συγκρούσεις, ανατροπές, απολογίες και έντονο πολιτικό προβληματισμό. Ένα έργο που δεν σταματά να θέτει συνεχώς ερωτήματα για τις σχέσεις των γενεών και των φύλων, της κοινωνικής συνοχής και της επιβίωσης των νέων σ’ έναν κόσμο που καθορίζεται από παράγοντες έξω από τους ίδιους.
Στον «Ορέστη» ο Ευριπίδης πιάνει το νήμα του μύθου των δύο αδερφών, του Ορέστη και της Ηλέκτρας, αμέσως μετά τη δολοφονία της Κλυταιμνήστρας, για να τον φέρει πιο κοντά στα ανθρώπινα μέτρα και να μιλήσει για την επιβίωση των νέων σ’ έναν κόσμο που καθορίζεται από συνθήκες που τους ξεπερνούν. Βυθίζει τους ήρωες του στο σκοτάδι της θλίψης, της απελπισίας και της απόγνωσης αναζητώντας το Φως.
Την Αλήθεια.
Την Αυτογνωσία.
Βρισκόμαστε στο Άργος.
Η Ηλέκτρα και ο Ορέστης νέοι, πληγωμένοι, εύθραυστοι, απροστάτευτοι και ευάλωτοι, ασφυκτιώντας μέσα στον μύθο τους, μετατρέπονται σε άγρια ζώα.
Αποδιωγμένοι μετά την πράξη τους γίνονται από παιδιά βασιλέων μιάσματα στην ίδια τους την οικογένεια και ανεπιθύμητοι στην ίδια τους την πατρίδα.
Ο Μενέλαος και η Ελένη φτάνουν από την Τροία. Τα δύο αδέλφια ελπίζουν στην παρέμβαση του Μενέλαου, αλλά ούτε αυτός ούτε ο Τυνδάρεως σκοπεύουν να τους βοηθήσουν. Ο Ορέστης στρέφεται τότε στον Πυλάδη. Οι δυο τους, με τη βοήθεια της Ηλέκτρας, σχεδιάζουν ένα πλάνο εκδίκησης με θύματα την Ελένη και την κόρη της, Ερμιόνη. Την τελική λύση έρχεται να δώσει η παρέμβαση του από μηχανής θεού, Απόλλωνα.

Συντελεστές:
Σκηνοθεσία/Δραμ. επεξεργασία: Γιάννης Κακλέας
Μετάφραση: Γιώργος Χειμωνάς
Σκηνικά: Ηλένια Δουλαδίρη/Γιάννης Κακλέας
Κοστούμια: Ηλένια Δουλαδίρη
Μουσική: Σταύρος Γασπαράτος
Κίνηση: Άρης Σερβετάλης
Φωτισμοί: Στέλλα Κάλτσου
Βοηθός σκηνοθέτη: Αγγελική Τρομπούκη
Β΄ Βοηθός σκηνοθέτη: Άρης Κακλέας
Βοηθός ενδυματολόγου: Ιωάννα Καλαβρού
Βοηθός συνθέτη: Αλεξάνδρα Κατερινοπούλου
Βοηθός Φωτίστριας: Στέβη Κουτσοθανάση

Ηθοποιοί:
ΑΡΗΣ ΣΕΡΒΕΤΑΛΗΣ (Ορέστης), ΜΑΙΡΗ ΜΗΝΑ (Ηλέκτρα), ΠΑΝΟΣ ΒΛΑΧΟΣ (Μενέλαος), ΑΙΜΙΛΙΑΝΟΣ ΣΤΑΜΑΤΑΚΗΣ (Πυλάδης), ΓΙΩΡΓΟΣ ΨΥΧΟΓΙΟΣ (Τυνδάρεως), ΝΙΚΟΛΕΤΑ ΚΟΤΣΑΗΛΙΔΟΥ (Ωραία Ελένη), ΖΕΡΟΜ ΚΑΛΟΥΤΑ (Φρύγας), ΚΑΤΕΡΙΝΑ ΖΑΦΕΙΡΟΠΟΥΛΟΥ, ΑΛΚΗΣΤΙΣ ΖΙΡΩ, ΝΙΚΗ ΛΑΜΗ, ΙΩΑΝΝΑ ΛΕΚΚΑ, ΔΑΝΑΗ ΜΟΥΤΣΟΠΟΥΛΟΥ, ΜΑΤΙΝΑ ΠΕΡΓΙΟΥΔΑΚΗ, ΕΛΙΖΑ ΣΚΟΛΙΔΗ, ΑΝΑΣΤΑΣΙΑ ΣΤΥΛΙΑΝΙΔΗ, ΗΛΕΚΤΡΑ ΦΡΑΓΚΙΑΔΑΚΗ
Παραγωγή:
ΤΕΧΝΗΧΩΡΟΣ

Θέατρο Πέτρας: Πέμπτη 2 Σεπτεμβρίου
Θεατρική Παράσταση: «Ορέστης» του Ευριπίδη
Ώρα έναρξης: 21:00
Γενική είσοδος: 20 €
Ειδική τιμή εισιτηρίου για φοιτητές & άνω των 65 ετών: 17 €
Ηλεκτρονική προπώληση εισιτήριων: https://www.viva.gr/tickets/theatre/periodeia/orestis-tou-evripidi/

«Όρνιθες» του Αριστοφάνη
2021-09-10 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι εμβληματικές «Όρνιθες» του ΚΘΒΕ έρχονται στο «Φεστιβάλ Πέτρας» την Παρασκευή 10 Σεπτεμβρίου και μας καλούν να «ανοίξουμε φτερά».
Η παράσταση
Ο Πεισθέταιρος και ο Ευελπίδης απηυδισμένοι από τη διαφθορά σε πολιτικό, κοινωνικό και οικονομικό επίπεδο, στην οποία έχει περιέλθει η πόλη, φεύγουν για να βρουν τον Τηρέα, τώρα πια Έποπα, κάποτε άνθρωπο, τώρα πια τσαλαπετεινό, για να μάθουν από αυτόν και τα άλλα πουλιά -που πετούν ψηλά και ίσως γνωρίζουν- αν υπάρχει κάποιος τόπος ειρηνικός να πάνε να ζήσουν εκεί. Εκείνος δεν γνωρίζει, και τότε ο Πεισθέταιρος του προτείνει να ιδρύσουν από κοινού μια νέα Πολιτεία -μεταξύ ουρανού και γης- που θα εξουσιάζει ταυτόχρονα θεούς και ανθρώπους και όπου τα πουλιά θα έχουν τη θέση που τους αναλογεί. Πριν ακόμα, καλά- καλά, χτιστεί η νέα Πολιτεία, η φήμη της εξαπλώνεται, γίνεται μόδα ανάμεσα στους ανθρώπους αλλά αυτό αναστατώνει τους θεούς. Επισκέπτες από γη και ουρανό πάνε κι έρχονται και όλοι προσπαθούν να αποκομίσουν οφέλη από την ίδρυσή της. Ο Πεισθέταιρος συνδιαλέγεται με Θεούς και ανθρώπους, συνάπτει ή απορρίπτει συμμαχίες, επιβάλλει τους δικούς του κανόνες -ακόμα και με τη βία- πάντα στο όνομα της Δημοκρατίας, παντρεύεται τη κόρη του Δία και ανακηρύσσεται παντοκράτορας. Η νέα Πολιτεία είναι μια ουτοπία που διέπεται από λογικούς κανόνες και λειτουργεί ως φανταστικό πείραμα. Τι θα γινόταν αν η ανθρώπινη λογική δοκίμαζε τα όρια της πιο αδιαμφισβήτητης (;) εξουσίας; Ο Αριστοφάνης με εργαλεία του τη σάτιρα και τη φαντασία, καταφέρνει να μετουσιώσει την πίκρα και την αγανάκτηση σε κωμικότητα και να αναδείξει ακόμα μια φορά τη λυτρωτική λειτουργία του γέλιου.
Συντελεστές:
Μετάφραση: Κ. Χ. Μύρης
Σκηνοθεσία: Γιάννης Ρήγας
Σκηνικά: Κέννυ Μακ Λέλλαν
Κοστούμια: Δέσποινα Ντάνη
Μουσική: Γιώργος Χριστιανάκης
Χορογραφία: Δημήτρης Σωτηρίου
Φωτισμοί: Στέλιος Τζολόπουλος
Μουσική διδασκαλία: Χρύσα Τουμανίδου
Μάσκες: Μάρθα Φωκά
Κίνηση μάσκας: Σίμος Κακάλας
Βοηθός σκηνοθέτης: Μιχάλης Σιώνας
Βοηθός σκηνοθέτη: Αντρέας Κουτσουρέλης
Β΄ Βοηθός σκηνοθέτη: Χριστόφορος Μαριάδης
Βοηθοί σκηνογράφου- ενδυματολόγου: Ελίνα Ευταξία, Κέλλυ Εφραιμίδου
Φωτογράφιση παράστασης: Τάσος Θώμογλου
Οργάνωση παραγωγής: Αθανασία Ανδρώνη, Μαριλύ Βεντούρη
Παίζουν οι ηθοποιοί:
Ελευθερία Αγγελίτσα (Τριβαλλός), Λίλα Βλαχοπούλου (Υπηρέτης του Έποπα), Ιωάννα Δεμερτζίδου (Κήρυκας, Πουλί από το Παρελθόν), Δημήτρης Διακοσάββας (Κινησίας), Αριστοτέλης Ζαχαράκης (Επιθεωρητής, Ψευδομάρτυρας), Χριστίνα Ζαχάρωφ (Ψευδομάρτυρας, Δούλος), Στεφανία Ζώρα (Β΄ Αγγελιοφόρος), Ήριννα Κεραμίδα (Ψευδομάρτυρας, Δούλος), Μαριάννα Κιμούλη (Κήρυκας), Γιώργος Κολοβός (Προμηθέας), Αναστασία-Ραφαέλα Κονίδη (Κήρυκας), Μάρα Μαλγαρινού (Κήρυκας, Πουλί Δερβίσης), Τατιάνα Μελίδου (Ψευδομάρτυρας, Βασιλεία), Χρυσή Μπαχτσεβάνη (Κήρυκας), Κλειώ-Δανάη Οθωναίου (Ίρις), Βασίλης Παπαδόπουλος (Έποπας, Μέτων, Ψευδομάρτυρας), Γρηγόρης Παπαδόπουλος (Ηρακλής), Θανάσης Ραφτόπουλος (Μέτων, Ψευδομάρτυρας), Θανάσης Ρέστας (Α΄ Αγγελιοφόρος, Ποσειδών), Γιάννης Σαμψαλάκης (Ευελπίδης), Περικλής Σιούντας (Συνταγματολόγος, Ψευδομάρτυρας), Κατερίνα Σισίννι (Αγγελιοφόρος), Βασίλης Σπυρόπουλος (Ιερέας), Γιάννης Τσεμπερλίδης (Ποιητής), Ιώβη Φραγκάτου (Χρησμολόγος), Ταξιάρχης Χάνος (Πεισθέταιρος).
Μαζί τους συμμετέχει πολυπληθής θίασος ηθοποιών.
Θέατρο Πέτρας: Παρασκευή 10 Σεπτεμβρίου
Θεατρική Παράσταση: «Όρνιθες» του Αριστοφάνη
Ώρα έναρξης: 21:00
Γενική είσοδος: 15 €
Ειδική τιμή εισιτηρίου για φοιτητές, ανέργους, άνω των 65 ετών: 10 €
ΑΜΕΑ και συνοδούς: 8 €
Προπώληση εισιτήριων: www.ntng.gr, www.viva.gr, 11876

«Φοίνισσες» του Ευριπίδη
2021-09-15 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Oι «Φοίνισσες» του Ευριπίδη, θα παρουσιαστούν στο «Φεστιβάλ Πέτρας» την Τετάρτη 15 Σεπτεμβρίου από το Εθνικό Θέατρο και τη σύγχρονη σκηνοθετική ματιά του Γιάννη Μόσχου, που καταθέτει τη δική του παραστασιακή εκδοχή του έργου και επιχειρεί να αναδείξει τις μεθοδεύσεις που οδηγούν τους λαούς σε καταστροφικές διχόνοιες και εμφύλιες διαμάχες.

Ο Ευριπίδης στις«Φοίνισσες» συνθέτει ένα πολυπρόσωπο οικογενειακό και πολιτικό δράμα για την αδελφοκτόνα μάχη Ετεοκλή και Πολυνείκη, στρέφοντας παράλληλα το ενδιαφέρον των θεατών σε αξίες όπως η δικαιοσύνη, η ισότητα και η ισοτιμία.

Ο οίκος των Λαβδακιδών συνταράσσεται συθέμελα και η πόλη της Θήβας ετοιμάζεται για έναν ακόμη φόρο αίματος στην Σφίγγα.
Ο τυφλός Οιδίποδας κλεισμένος στο υπόγειο του παλατιού καταριέται τους δυο γιούς του, Πολυνείκη και Ετεοκλή, να βασιλέψουν μέσα στο αίμα. Εκείνοι για να αποτρέψουν την εκπλήρωση της πατρικής κατάρας αποφασίζουν να αναλάβουν εκ περιτροπής τη διακυβέρνηση. Όταν έρχεται η ώρα, όμως, να παραχωρήσει ο Ετεοκλής το θρόνο στον Πολυνείκη, εκείνος αρνείται και εξορίζει τον αδελφό του.
Το έργο διαδραματίζεται την ημέρα που ο εξόριστος Πολυνείκης, επικεφαλής του αργίτικου στρατού, βρίσκεται έξω από τα τείχη της Θήβας έτοιμος να επιτεθεί για να πάρει πίσω ό,τι του έχει στερηθεί με άδικο τρόπο.
Μέσα από τα τείχη, η Ιοκάστη σε ρόλο ειρηνοποιού προσπαθεί να συμφιλιώσει τα δύο αδέλφια απευθυνόμενη πότε στο συναίσθημά τους και πότε στη λογική τους και την πολιτική τους υστεροφημία.

Ταυτότητα παράστασης

Μετάφραση: Νικηφόρος Παπανδρέου
Σκηνοθεσία – Δραματουργική προσαρμογή: Γιάννης Μόσχος
Σκηνικά: Τίνα Τζόκα
Κοστούμια: Ιωάννα Τσάμη
Μουσική: Θοδωρής Οικονόμου
Χορογράφος: Αμάλια Μπένετ
Συνεργάτις χορογράφου: Αντιγόνη Γύρα
Video Design: Αποστόλης Κουτσιανικούλης
Φωτισμοί: Λευτέρης Παυλόπουλος
Επιστημονική σύμβουλος: Ελένη Παπάζογλου
Μουσική διδασκαλία: Μελίνα Παιονίδου
Βοηθός σκηνοθέτη: Εύη Νάκου
Β’ Βοηθός σκηνοθέτη: Έλενα Αντωνοπούλου
Δραματολόγος παράστασης: Βιβή Σπαθούλα

Διανομή (αλφαβητικά)
Αγγελιαφόρος: Γιώργος Γλάστρας, Ιοκάστη: Μαρία Κατσιαδάκη, Σφίγγα: Σεσίλ Μικρούτσικου, Αντιγόνη: Λουκία Μιχαλοπούλου, Παιδαγωγός: Κώστας Μπερικόπουλος, Τειρεσίας: Αλέξανδρος Μυλωνάς, Μενοικέας: Βασίλης Ντάρμας, Ετεοκλής: Αργύρης Ξάφης, Οιδίπους: Δημήτρης Παπανικολάου, Πολυνείκης: Θάνος Τοκάκης, Κρέων: Χρήστος Χατζηπαναγιώτης

Χορός (αλφαβητικά)
Νεφέλη Μαϊστράλη, Ζωή Μυλωνά, Ελπίδα Νικολάου, Σταύρια Νικολάου, Κατερίνα Παπανδρέου, Κατερίνα Πατσιάνη, Ελίνα Ρίζου, Μαριάμ Ρουχάτζε, Θάλεια Σταματέλου, Στυλιανή Ψαρουδάκη

Θέατρο Πέτρας: Τετάρτη 15 Σεπτεμβρίου
Θεατρική Παράσταση: «Φοίνισσες» του Ευριπίδη
Ώρα έναρξης: 21:00

Γάλα, αίμα
2021-09-23 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Γάλα, αίμα
της Αλεξάνδρας Κ*
Το Φεστιβάλ Αθηνών Επιδαύρου και ο Δήμος Πετρούπολης προχώρησαν σε μια σημαντική σύμπραξη με την ένταξη τριών πετυχημένων παραγωγών στο πρόγραμμα του «Διεθνούς Φεστιβάλ Πέτρας».
Οι θεατρικές βραδιές ξεκινούν την Πέμπτη 23 Σεπτεμβρίου με την παράσταση «γάλα, αίμα» της Αλεξάνδρας Κ* σε σκηνοθεσία Γιάννου Περλέγκα.
Βρισκόμαστε στο καλοκαίρι του 1958, σε ένα χωριό της ελληνικής επαρχίας. Η Ξένη, εγκαταλελειμμένη από τον άντρα της, ο οποίος ετοιμάζεται να παντρευτεί μία νεότερη γυναίκα, βρίσκεται αντιμέτωπη με τα σχόλια του χωριού, στο οποίο έχει έρθει να ζήσει ακολουθώντας τον άντρα της. Έχει περάσει χρόνια περιορισμένη στους ρόλους της κόρης, της συζύγου και της μητέρας, υπό το άγρυπνο βλέμμα της μικρής τοπικής κοινωνίας. Πλέον, μην έχοντας κανέναν ρόλο να υπηρετήσει, ψάχνει να βρει τι έχει απομείνει απ’ αυτήν ακόμα ζωντανό. Μπροστά στα μάτια της βλέπει τις κόρες της να οδηγούνται στην ίδια ακριβώς ζωή με τη δική της, σε ένα επαναλαμβανόμενο παιχνίδι ανθρωποφαγίας των γυναικών, που βρίσκονται εγκλωβισμένες στον κοινωνικό τους ρόλο.
Η Ξένη/Μήδεια της Αλεξάνδρας Κ* σκοτώνει τις κόρες της για να τις απελευθερώσει από τα μελλοντικά δεινά τους. Σε μια δυνατή συνομιλία με όσα συμβαίνουν στις μέρες μας και όσα διακυβεύονται στο πεδίο της ισότητας των φύλων, η συγγραφέας καταθέτει ένα εξαιρετικό σχόλιο για τη θέση των γυναικών: «Για μένα η ηρωίδα μου, σκηνή τη σκηνή, βιώνει αυτήν την αποκάλυψη που τώρα βιώνουμε όλες: ότι τα πράγματα που θεωρούσαμε χρέος μας –αν όχι καμάρι μας– να ανεχόμαστε, ήταν εξ αρχής καταπιεστικά, επώδυνα και παράλογα. Γιατί η εμπειρία μας ως γυναίκες ήταν γραμμένη και υπαγορευμένη από μάτια, μυαλά και χέρια ανδρικά».
Ο Γιάννος Περλέγκας σκηνοθετεί το γάλα, αίμα, αναδεικνύοντας την ιδιαίτερη γραφή της Αλεξάνδρας Κ* και δίνοντας έμφαση στη φόρμα και στον ρυθμό. Με τη σύμπραξη ενός εξαιρετικού θιάσου, στον οποίο η Έλενα Τοπαλίδου ερμηνεύει τον κεντρικό ρόλο της Ξένης, και με ζωντανή μουσική επί σκηνής, μας μεταφέρει στην ατμόσφαιρα του έργου μέσα από το ιδιαίτερο καλλιτεχνικό του στίγμα.
Με ελληνικούς και αγγλικούς υπέρτιτλους
Συντελεστές:
Σκηνοθεσία: Γιάννος Περλέγκας
Σκηνικά – Κοστούμια: Λουκία Χουλιάρα
Σχεδιασμός φωτισμών: Τάσος Παλαιορούτας
Μουσική επιμέλεια – Διδασκαλία: Στράτος Γκρίντζαλης
Βοηθός σκηνοθέτη: Γιώργης Βασιλόπουλος
Κατασκευές κοστουμιών: Σάλι Αλάραμπι
Ειδικές κατασκευές: Σωκράτης Παπαδόπουλος, Αλέξανδρος Λόγγος, Δημήτρης Μωραΐτης, Γιώργος Κυριαζόπουλος
Κατασκευές σκηνικών: Κομνηνός Κουσιέρας
Κομμώσεις: Θωμάς Γαλαζούλας
Παίζουν:
Έλενα Τοπαλίδου (η ξένη), Μάγδα Καυκούλα (η δασκάλα τους, Μια νέα), Γιώργης Βασιλόπουλος (ο φίλος τους, Ένας νέος), Γιάννος Περλέγκας (ο πατέρας της, Ένας γέρος), Σύρμω Κεκέ (η μάνα του, Μια γριά), Μιχάλης Τιτόπουλος (ο άντρας της, Ένας άνδρας), Λήδα Κουτσοδασκάλου (Το πρώτο κορίτσι), Αλίκη Γεωργίου (Το δεύτερο κορίτσι)
Μουσικοί επί σκηνής: Στράτος Γκρίντζαλης, Τίμος Ντέμος
Εκτέλεση παραγωγής: Ευάγγελος Κώνστας – Constantly Productions
Θέατρο Πέτρας: Πέμπτη 23 Σεπτεμβρίου
Θεατρική Παράσταση: «γάλα, αίμα» της Αλεξάνδρας Κ*
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.
Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.

Κρεουργία
2021-09-25 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Κρεουργία
του Γιάννη Μαυριτσάκη
Οι θεατρικές βραδιές συνεχίζονται στο «Φεστιβάλ Πέτρας», με μία ακόμη πετυχημένη παραγωγή του «Φεστιβάλ Αθηνών Επιδαύρου», το Σάββατο 25 Σεπτεμβρίου. Πρόκειται για την παράσταση «Κρεουργία» του Γιάννη Μαυριτσάκη σε σκηνοθεσία Γιώργου Σκεύα.
Εμπνευσμένος από τις Βάκχες του Ευριπίδη και ακόμα περισσότερο από το σκοτάδι του πιο τελετουργικού έργου της αρχαίας θεατρικής γραμματείας, ο Γιάννης Μαυριτσάκης παραδίδει ένα νέο αίνιγμα. Ο Γιώργος Σκεύας αναλαμβάνει να φέρει επί σκηνής την Κρεουργία, ένα έργο στο οποίο όλα εκτυλίσσονται σε μια εικονική πραγματικότητα, όπου κυριαρχεί ο έλεγχος και η συνεχής παρακολούθηση. Εκεί, τα γνωστά πρόσωπα της αρχαίας τραγωδίας έχουν απρόσμενους ρόλους, χωρίς όμως να μπορούν να ξεφύγουν από το βάρος του μύθου τους.
Όπως λέει ο σκηνοθέτης: «Το σύμπαν της Κρεουργίας μας καλεί να βυθιστούμε στους κόλπους του. Η αναμόχλευση του μύθου των Βακχών συναντά το ά-λογο της μνήμης και το αδύνατο της βούλησης, σε ένα τεχνοκρατικό κόσμο που συνεχώς μεταλλάσσεται, διαφεύγοντας αενάως ενός καθ-ορισμένου σχήματος. Τα πρόσωπα του έργου –Διόνυσος, Πενθέας, Αγαύη, Κάδμος, Τειρεσίας, Αγγελιοφόρος– επαναπροσδιορίζονται σε ένα σύγχρονο πλαίσιο, φέροντας, ακούσια, το βάρος του μύθου τους. Αυτό ακριβώς το στοιχείο, το βάρος του μύθου ως πεπρωμένο, είναι που καθιστά τα πρόσωπα της Κρεουργίας πάσχοντα. Στα ανάκτορα της μνήμης, γεννιέται μια νέα πραγματικότητα, μια περιοχή όπου καταργούνται οι διαχωρισμοί ανάμεσα στο φανερό και το αφανέρωτο, στο μακροσκοπικό και το μικροσκοπικό. Μια «εικονική πραγματικότητα», όπου κυριαρχεί ο «έλεγχος» και η συνεχής «παρακολούθηση». Σ’ αυτή τη «ζώνη», όπου τα όρια μεταξύ των δύο φύλων, μεταξύ του ανθρώπινου και του θείου, συνθλίβονται, συντελείται η μεταμόρφωση.
Στον κόσμο της Κρεουργίας, οι ήρωες εναντιώνονται και υπακούουν ταυτόχρονα, στη δύναμη που ορίζει την ύπαρξή τους. Μεταμορφώνονται. Υπέρτατο αλλά και μοναδικό όπλο τους, o λόγος. Ένα απύθμενο πλέγμα από λέξεις, που δημιουργεί μια ποιητική πύκνωση. Με τον λόγο και τις λέξεις, με τη γλώσσα, οι ήρωες κερδίζουν αστραπιαίες νίκες, μικρές, απατηλές εκλάμψεις, πριν βυθιστούν για πάντα στο αναπόφευκτο έρεβος του αγνώστου».
Με ελληνικούς και αγγλικούς υπέρτιτλους
Το έργο κυκλοφορεί από τη νέα θεατρική σειρά του Φεστιβάλ Αθηνών Επιδαύρου σε συνεργασία με τις εκδόσεις Νεφέλη, στα βιβλιοπωλεία και τα πωλητήρια του Φεστιβάλ.
Συντελεστές:
Σκηνοθεσία – Βίντεο: Γιώργος Σκεύας
Σκηνικά: Θάλεια Μέλισσα
Κοστούμια: Εβελίνα Δαρζέντα
Μουσική – Σχεδιασμός ήχων: Σήμη Τσιλαλή
Φωτισμοί: Κατερίνα Μαραγκουδάκη
Ηχοληψία – Σχεδιασμός ήχου: Κώστας Μιχόπουλος
Βοηθός σκηνοθέτη: Γιάννης Σαβουιδάκης
Βοηθός σκηνογράφου: Ίρις Σκολίδη
Φωτογραφίες: Ελίνα Γιουνανλή
Πρόμο βίντεο: Φώτης Φωτόπουλος
Παίζουν:
Μάξιμος Μουμούρης (Διόνυσος), Γιώργος Νούσης (Πενθέας), Κόρα Καρβούνη (Αγαύη), Αγγελική Παπαθεμελή (Αγγελιοφόρος), Γιώργος Ζιόβας (Κάδμος), Γιώργος Φριντζήλας (Τειρεσίας)
Εκτέλεση παραγωγής: Highway Productions – Γιώργος Λυκιαρδόπουλος
Διεύθυνση παραγωγής: Κατερίνα Μπερδέκα
Οργάνωση παραγωγής: Πάνος Σβολάκης
Θέατρο Πέτρας: Σάββατο 25 Σεπτεμβρίου
Θεατρική Παράσταση: «Κρεουργία» του Γιάννη Μαυριτσάκη
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.
Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.
